ΟΛΥΜΠΙΑΚΟΣ: 21 Δεκ 2011\nΤρεις ακόμη βαθμούς "μάζεψε" η ομάδα γυναικεία βόλεϊ του Ολυμπιακού, η οποία νίκησε τους Μακεδόνες Αξιού με 3-0 σετ για την 8η αγωνιστικής του πρωταθλήματος.\n«Είχα πει ότι ο αντίπαλός μας είναι μία ομάδα που κάνει ζημιές και με τη δική μας απόδοση αναγκάσαμε τους Μακεδόνες Αξιού να μην μας απειλήσουν. Αξιοποιήσαμε τα δικά μας ατού, πιέσαμε στο σέρβις και παίξαμε σοβαρά. Κρατάμε το αποτέλεσμα και συνεχίζουμε να δουλεύουμε» τόνισε μετά το τέλος του αγώνα ο προπονητής του Ολυμπιακού, Τέλης Σωτήρχος.\nΟ προπονητής των Μακεδόνων, Γιώργος Γεωργιάδης είπε:\n«Το παιχνίδι κρίθηκε στις λεπτομέρειες. Όταν παίζεις με τον Ολυμπιακό και θέλεις να πάρεις αποτέλεσμα πρέπει να παίξεις τέλεια. Σε κρίσιμα σημεία κάναμε εύκολα λάθη και ο Ολυμπιακός ήταν πολύ δυνατός στο μπλοκ».\nΟ Μάρκο Πάντελιτς συνέχισε την παράδοση που τον θέλει να σκοράρει σε όσα παιχνίδια έχει ξεκινήσει βασικός, στην εκτός έδρας αναμέτρηση Κυπέλλου του Ολυμπιακού με τον Πιερικό.\nΟ διεθνής Σέρβος στράικερ των ερυθρόλευκων με τα δύο γκολ, που σημείωσε έφτασε τα 11 φέτος και ήταν για ακόμη μια φορά συνεπής στο ραντεβού του με τα αντίπαλα δίχτυα σκοράροντας για πέμπτο συνεχόμενο παιχνίδι (30' πεν., 45') όπου βρέθηκε στα αρχικά πλάνα του Ερνέστο Βαλβέρδε, οδηγώντας με ασφάλεια την ομάδα του προς την πρόκριση για τους «16» του Κυπέλλου Ελλάδας.\nΠαράλληλα, ο Πάντελιτς διεύρυνε ακόμη μία παράδοση. Αυτή, που τον θέλει να ανοίγει πάντα το σκορ για τον Ολυμπιακό σε όσα παιχνίδια έχει ξεκινήει βασικός. Είχαν προηγηθεί οι αναμετρήσεις με Δόξα Δράμας (6-0), Παναιτωλικό (2-0), Κέρκυρα (0-4) και Λεβαδειακό (0-4), όπου σ' όλες ο ερυθρόλευκος φορ ήταν αυτός που είχε πετύχει πρώτος γκολ!\nΣυγχαρητήρια στους παίκτες του για το διπλό στο Ισραήλ που έφερε την πρόκριση στην επόμενη φάση του Challenge Cup μοίρασε ο Γιάννης Καλμαζίδης.\n«Στα παιχνίδια που είσαι το φαβορί και ξέρεις ότι θα κερδίσεις, πολλές φορές νομίζεις ότι θα χάσει ο αντίπαλος από μόνος του», τόνισε μετά το τέλος του αγώνα ο προπονητής του Ολυμπιακού και πρόσθεσε:\n«Στο πρώτο σετ κάναμε πολλά λάθη και γενικά είχαμε νευρικότητα και λίγο άγχος. Σε συνδυασμό με το γεγονός ότι η Χάποελ Κφαρ Σαμπά έπαιξε πλήρης το χάσαμε. Στη συνέχεια παίξαμε σοβαρά, δείξαμε την ανωτερότητά μας ως ομάδα μέσα στο γήπεδο με αποτέλεσμα να νικήσουμε και να πάρουμε την πρόκριση. Συγχαρητήρια στα παιδιά».\nΟ Μαρτίνας Γκετσεβίτσιους, έδωσε συνέντευξη στο "sday.gr", δηλώνοντας πως ο Ούμπιακός θα δείξει από τι… μέταλλο είναι φτιαγμένος το 2012, παίρνοντας… φόρα από το 2011 και τη Νανσί.\nΟ 23χρονος Λιθουανός γκαρντ, ο οποίος έχει δείξει σε πολλά παιχνίδια την ευχέρεια που έχει να βάζει τα μακρινά σουτ, θεωρεί ότι η νίκη επί της Νανσί στη Γαλλία που είναι και το τελευταίο παιχνίδι των ερυθρόλευκων για το 2011, θα δώσει το έναυσμα στους ερυθρόλευκους να μπουν με την καλύτερη δυνατή ψυχολογία στο 2012.\nΑναλυτικά η συνέντευξη του Μαρτίνας Γκετσεβίτσιους:\nΔεν ξεκινήσατε καλά τη χρονιά, αλλά αγώνα με τον αγώνα βελτιώνεστε και είστε μέσα στους στόχους σας…\n«Κάθε παιχνίδι ανήκει στο παρελθόν. Παίζουμε σοβαρά με οποιονδήποτε αντίπαλο αντιμετωπίζουμε, κάνοντας τη δουλεία μας. Τώρα έχουμε άλλον έναν αγώνα μέχρι το τέλος της νέας χρονιάς, αυτόν με τη Νανσί. Ανυπομονούμε για αυτό και θέλουμε να πάρουμε τη νίκη για να έχουμε ήσυχη τη συνείδησή μας και να μπούμε με το καλύτερο δυνατό ποδαρικό στο 2012, συνεχίζοντας ακόμη καλύτερα και αποδοτικότερα τη νέα χρονιά».\nΗ Νανσί θα παίξει χωρίς τον Νικολά Μπατούμ που ήταν ο κινητήριος μοχλός της στους πρώτους αγώνες, αλλά τώρα που επέστρεψε στο ΝΒΑ οι Γάλλοι μοιάζουν άλλη ομάδα. Είναι αυτό ένα πλεονέκτημα για εσάς;\n«Φυσικά είναι κακό για αυτούς που έφυγε ο καλύτερός τους παίκτης και αυτό είναι καλό για εμάς. Αλλά στην Ευρωλίγκα, όλες οι ομάδες είναι δυνατές, οπότε δεν μπορείς να χαλαρώνεις λεπτό και να λες ότι θα πάρεις εύκολα ένα παιχνίδι. Θα γίνει πολύ δυνατό ματς, θα κάνουμε το καλύτερο δυνατό, θα παίξουμε δυνατά και συγκεντρωμένα στο 100%. Το γεγονός πως λείπει ο Μπατούμ δε σημαίνει ότι η Νανσί θα είναι εύκολη λεία για εμάς».\nΟ Ολυμπιακός κινδύνευσε σοβαρά με αποκλεισμό στην αρχή της σεζόν στην Ευρωλίγκα. Βρέθηκε ακόμη και τελευταίος στον Α’ όμιλο, αλλά έτσι όπως έχουν έρθει τα πράγματα με νίκη επί της Νανσί και παράλληλα συνδυασμούς αποτελεσμάτων από τους υπόλοιπους αγώνες, μπορεί να πάρει ακόμη και την πρώτη θέση…\n«Δεν έχει σημασία πως ξεκινάμε, αλλά πως τελειώνουμε τη σεζόν. Είμαστε στο Top 16 και έχουμε πολύ καλές πιθανότητες να τερματίσουμε πρώτοι στον όμιλο. Ξεχνάμε σιγά σιγά το κακό ξεκίνημα και θέλουμε να παίξουμε ακόμη καλύτερα στην επόμενη φάση μέσα από τη βελτίωσή μας που αυτή θα γίνεται μέρα με την ημέρα».\nΓιατί ο όμιλος έγινε τόσο αμφίρροπος που πέντε από τις έξι ομάδες μπορούν να προκριθούν την τελευταία αγωνιστική;\n«Έγιναν πολύ κλειστά παιχνίδια που κρίθηκαν στον πόντο. Όλοι έπαιξαν πολύ καλά, ειδικά εντός έδρας. Εμείς δεν χάσαμε στο ΣΕΦ, αλλά ούτε πήραμε κάποια εκτός έδρας νίκη, κάτι που θέλουμε να κάνουμε την Πέμπτη. Όλες οι ομάδες είναι δυνατές, αλλά έχουν και προβλήματα και αδυναμίες, κάτι που δημιούργησε όλη αυτή την αναστάτωση στον όμιλο».\nΌσον αφορά την προσωπική σου απόδοση… Πως καταφέρνεις να έχεις τόσο καλό σουτ;\n«Αυτή είναι η δουλειά μου. Προσπαθώ να δίνω τον καλύτερό μου εαυτό συνέχεια, τόσο στις προπονήσεις, όσο και στους αγώνες. Μερικές φορές πηγαίνει καλά, ενώ άλλες όχι. Αλλά είμαι παίκτης ομάδας. Το πιο σημαντικό για εμένα είναι να πηγαίνει καλά η ομάδα. Δεν σημαίνει κάτι για μένα αν παίζω καλά ή όχι. Οι νίκες του συνόλου μετρούν, όχι οι ατομικές».\nΗ Λιθουανία έχει παράδοση σε παίκτες με καλό σουτ και έχει συνεχώς μεγάλη παραγωγή καλών και ποιοτικών παικτών όπως εσύ. Ποιο είναι το μυστικό της πατρίδας σου;\n«Η Λιθουανία έχει παράδοση σε παίκτες που ξέρουν να σουτάρουν καλά. Στη χώρα μου το μπάσκετ είναι το κυρίαρχο άθλημα, καθώς είναι και το μόνο που είμαστε τόσο καλοί και φέρνουμε διακρίσεις στην πατρίδα μας μέσω αυτού. Οι επιτυχίες που έχουμε σε αυτό το άθλημα, κάνουν τα νέα παιδιά να το προτιμούν σε σύγκριση με άλλα σπορ. Έχουμε πολλά σχολεία και ακαδημίες, όπου διδάσκεται το μπάσκετ και οι νέοι παίζουν παντού. Τόσο εντός όσο και εκτός γηπέδου και μεγαλώνουν, μαθαίνοντας τα μυστικά του. Πάνω από όλα είμαστε μπασκετική χώρα και περηφανευόμαστε για αυτό».\nΠως βλέπεις τη συνέχεια του Ολυμπιακού στις διοργανώσεις, στις οποίες συμμετέχει;\n«Ελπίζω για το καλύτερο. Τώρα είμαστε συγκεντρωμένοι στο τελευταίο μας παιχνίδι που είναι αυτό με τη Νανσί για την Ευρωλίγκα, πριν τον ερχομό της γέννησης του θεανθρώπου και του νέου έτους και θέλουμε να τερματίσουμε πρώτοι, κάτι που πάντως εξαρτάται και από τα υπόλοιπα αποτελέσματα του ομίλου. Αυτό είναι το πιο σημαντικό πράγμα για εμάς αυτή τη στιγμή και στη συνέχεια θα δούμε».\nΌσον αφορά την αντιπαλότητα με τον Παναθηναϊκό... Η εικόνα που έχουν δείξει οι δύο ομάδες μέχρι τώρα, δίνει στον Ολυμπιακό την ελπίδα ότι φέτος μπορεί να σπάσει τα πρωτεία του «τριφυλλιού»;\n«Η φιλοσοφία μου είναι ότι κάθε ομάδα μπορεί να κερδίσει οποιονδήποτε αντίπαλο, άρα και εμείς μπορούμε να κοντράρουμε τον Παναθηναϊκό. Παίζουμε καλύτερα μέρα με την ημέρα και νομίζω ότι με τον νέο χρόνο που θα έρθει θα παίζουμε ακόμη πιο καλά. Μεγαλώνουμε σαν ομάδα μέρα με την ημέρα. Όλα θα κριθούν στους τελικούς και εμείς πρέπει να ετοιμαστούμε για αυτό. Όλα μπορούν να συμβούν, ενώ ακόμη και οι λεπτομέρειες θα κάνουν τη διαφορά. Ακόμη και ένα χαμένο σουτ μπορεί να κοστίσει πολλά. Αυτό που πρέπει να κάνουμε είναι να προετοιμαστούμε σωστά για την πρόκληση της κατάκτησης των τίτλων που θέλουμε».\nΟ Φραν Γέστε είχε κάποιες καλές στιγμές, στο παιχνίδι με τον Πιερικό, με κορυφαία την πάσα στο 1-3.\n«Ανυπομονούσα για το σημερινό παιχνίδι. Είχα ατυχίες με τους τραυματισμούς και δεν είχα τη χαρά να παίζω πολύ. Το σημερινό ματς ήταν ιδιαίτερα δύσκολο. Ο αντίπαλος μας προκάλεσε προβλήματα, γιατί έπαιξε με την ψυχή του και είχε πολύ ισχυρό κίνητρο. Εγώ είχα πάρα πολλή όρεξη να έρθω να παίξω και να τα δώσω όλα. Είμαι χαρούμενος με την πρόκριση», δήλωσε ο Ισπανός μέσος και πρόσθεσε:\n«Η αλήθεια είναι ότι μου λείπει ο ρυθμός. Πρέπει να βελτιώσω την ταχύτητά μου και την φυσική μου κατάσταση. Θα το δουλέψω στις προπονήσεις, όπως και όλοι οι ποδοσφαιριστές. Ο καθένας από την θέση του πρέπει να βοηθήσει πολύ. Είμαι ευχαριστημένος από την απόδοσή μου, γιατί μία πάσα μου στάθηκε αρκετή για να σκοράρει ο Αμπντούν και να πάρει η ομάδα μου το αποτέλεσμα».\nΟ Κέβιν Μιραλάς με δική του πρωτοβουλία επισκέφτηκε το παιδιατρικό τμήμα του γενικού νοσοκομείου Πειραιά «Άγιος Παντελεήμων» και του Τζανείου και φωτογραφήθηκε με τα παιδιά που νοσηλεύονται.\nΟ διεθνής Βέλγος φορ του Θρύλου αφού είχε τεθεί εκτός αποστολής του αγώνα με τον Πιερικό για το Κύπελλο, εκτός έδρας, με δική του πρωτοβουλία επισκέφτηκε το παιδιατρικό τμήμα του γενικού νοσοκομείου Πειραιά «Άγιος Παντελεήμων» και του Τζανείου, όπου, ο 24χρονος ποδοσφαιριστής των πρωταθλητών μοίρασε αρκετά αυτόγραφα και φωτογραφήθηκε με τα παιδιά του νοσοκομείου.\nΠαράλληλα, έδωσε στους μικρούς φίλους του Θρύλου και πολλά δώρα, ενώ αρκετοί πιτσιρικάδες εμφανίστηκαν στον Μιραλάς φορώντας μπλούζες του Ολυμπιακού.\nΟ Ολυμπιακός ζευγάρωσε σήμερα τις νίκες του επί της Χάποελ Κφαρ Σαμπά και προκρίθηκε την επόμενη φάση του Challenge Cup.\nΣτην επόμενη φάση της διοργάνωσης ο Ολυμπιακός θα αντιμετωπίσει τη Φινλανδική Ισκου Βόλεϊ Τάμπερε. Ο πρώτος αγώνας θα διεξαχθεί στο Ρέντη και ο επαναληπτικός στην έδρα της Ισκου.\nΗ δεύτερη νίκη, μετά το 3-0 του Ρέντη, ήρθε μετά από «στραβοπάτημα» στο ξεκίνημα, αφού οι ερυθρόλευκοι έπαθαν μπλακ - άουτ στο πρώτο σετ της αναμέτρησης του «Μέτρογουεστ Σπορ Παλάς», χάνοντας από τη Χάποελ με 25-14.\nΣτο δεύτερο προηγήθηκαν άμεσα 8-5 και 16-12. Οι ερυθρόλευκοι συνέχισαν να διευρύνουν τη διαφορά και παρά το σερί των γηπεδούχων στο φινάλε (από 17-24, 21-24), το κατέκτησε με 25-21 και ισοφάρισε σε 1-1 σετ.\nΑρκετά δύσκολα πήρε και το τρίτο σετ ο Ολυμπιακός, με την ομάδα του Ισραήλ να είναι κοντά στο σκορ σε όλο το σετ, ωστόσο οι ερυθρόλευκοι ήταν πιο ψύχραιμοι στο φινάλε. Το 21-21 έγινε 25-23 και το σκορ 2-1 υπέρ των Πειραιωτών.\nΣε ντέρμπι εξελίχθηκε και το τέταρτο σετ, με τον Ολυμπιακό να κάνει τη μεγάλη ανατροπή στο φινάλε. Από 20-18 υπέρ των Ισραηλινών, οι παίκτες του Γιάννη Καλμαζίδη, έκαναν σερί 7-0 και πήραν το σετ με 25-20, το παιχνίδι και την πρόκριση.\nΟ Δημήτρης Τόσκας στις δηλώσεις του μετά το ματς με τον Ολυμπιακό τόνισε ότι οι παίκτες του Πιερικού κοίταξαν στα μάτια τους αντιπάλους τους.\n«Αντιμετωπίσαμε μία από τις καλύτερες ομάδες της Ελλάδας. Κοιτάξαμε τον αντίπαλο στα μάτια και προσπαθήσαμε και εμείς να κάνουμε το παιχνίδι μας. Να ευχηθούμε καλές γιορτές σε όλους».\nΧθες όμως διαπίστωσαν όλοι τα αποτελέσματα αυτής της τακτικής, όταν δεκάδες «κουκουλοφόροι», οι οποίοι ταξίδεψαν από την Αθήνα καθόλα έτοιμοι, και οι οποίοι έχουν συγκεκριμένη και σαφέστατη οπαδική ταυτότητα, επιτέθηκαν με άθλιο και δολοφονικό τρόπο κατά διαιτητή σε αγώνα ομάδων από τη Βόρεια Ελλάδα. Κάποιοι όπλισαν τα χέρια των χθεσινών φυσικών αυτουργών, κάποιοι τους έδωσαν το ηθικό σθένος και έρεισμα για να το πράξουν. Οι ηθικοί αυτουργοί αυτής της άθλιας επίθεσης και φυσικοί αυτουργοί της προσπάθειας δημιουργίας κλίματος τρομοκρατίας στο Ελληνικό ποδόφαιρο πρέπει επιτέλους να λογοδοτήσουν ενώπιον της Ελληνικής Δικαιοσύνης, μαζί με τους «κουκουλοφόρους» τους. Η μη αντίδραση της Π.Α.Ε. ΠΑΝΑΘΗΝΑΙΚΟΣ έστω και με τη μορφή μας λεκτικής καταδίκης προφανώς και δεν εκπλήσσει κανέναν, είναι φυσική συνέχεια της μέχρι σήμερα τακτικής της. Άλλωστε τα οπαδικά Μ.Μ.Ε. έσπευσαν από πρωί να επικροτήσουν σχεδόν την «απόδοση δικαιοσύνης» από τους κουκουλοφόρους.\nΑπό το βράδυ της Τρίτης όταν όταν και έγινε γνωστό το πρόβλημα που προέκυψε με το διάστρεμμα του Βασίλη Σπανούλη, όλοι κατάλαβαν ότι μόνο με θαύμα θα ταξίδευε με την υπόλοιπη αποστολή στη Γαλλία.\nΟ αρχηγός του Θρύλου, όπως ήδη σας έχουμε ενημερώσει, δεν βρέθηκε στο αεροπλάνο που ταξίδεψε το πρωί της Τετάρτης για τη Γαλλία, όπου κόντρα στη Νανσί θα πέσει η αυλαία του ομίλου στην Ευρωλίγκα για τον Ολυμπιακό.\nΤο θέμα είναι πως το πλήγμα με τον Σπανούλη είναι μεγάλο για τους ερυθρόλευκους, καθώς οι εκτιμήσεις τον θέλουν εκτός δράσης για περίπου 20 με 30 ημέρες...\nΟ Σπανούλης υπέστη το πιο βαρύ διάστρεμμα που θα μπορούσε, καθώς όπως έδειξαν και τα αποτελέσματα της μαγνητικής τομογραφίας στην οποία υποβλήθηκε αργά το βράδυ της Τρίτης, έχει κόψει τους περισσότερους συνδέσμους του στον αστράγαλο του αριστερού του ποδιού.\nΟ αρχηγός του Ολυμπιακού θα ξεκινήσει θεραπεία άμεσα, το Top 16 βέβαια το προλαβαίνει, αλλά ο Ολυμπιακός θα στερηθεί τις υπηρεσίες του για το ελληνικό πρωτάθλημα.\nΗ εμφάνιση και τα δύο τέρματα του Μάρκο Πάντελιτς στην αναμέτρηση του Ολυμπιακού με τον Πιερικό, είναι πρώτο θέμα στα Μέσα της πατρίδας του.\nΟ Σέρβος επιθετικός συνεχίζει να εντυπωσιάζει και χαρακτηρίζεται ως «τρομοκράτης» από την ιστοσελίδα «Sportske.net».\nΤο βίντεο δικαιώνει απόλυτα τον διαιτητή Κοτσαύτη για τον καταλογισμό του πέναλτι στην ανατροπή του Μόνχε από τον Δήμου, αλλά ο προπονητής του Πιερικού Σούλης Παπαδόπουλος υποστήριξε στην συνέντευξη Τύπου ότι δεν υπήρχε παράβαση...\nΟ τεχνικός του Πιερικού στην συνέντευξη Τύπου που ακολούθησε της αναμέτρησης Κυπελλου με τον Ολυμπιακό στάθηκε στην επίμαχη φάση του 29ου λεπτού, όπου οι ερυθρόλευκοι κέρδισαν πέναλτι σε αναμφισβήτητη ανατροπή του Μόνχε από τον Δήμου στην γραμμή της μεγάλης περιοχής...\nΑναλυτικά οι δηλώσεις του Σούλη Παπαδόπουλου:\n«Πρώτα απ' όλα συγχαρητήρια στην αντίπαλη ομάδα και στον προπονητή για τη νίκη τους, γιατί πάντα μετράει το αποτέλεσμα. Είτε παίζεις με μία ομάδα που είναι η χειρότερη, είτε με τον Ολυμπιακό που πιστεύω ότι είναι από τις καλύτερες στην Ελλάδα. Αυτό που με ικανοποίησε είναι οι δηλώσεις που έκανε ο προπονητής του Ολυμπιακού. Δηλαδή είτε παίζεις σε καλό γήπεδο, είτε σε άσχημο μπαίνεις μέσα για να παίξεις. Είδαμε ότι όλα τα παιδιά αγωνίστηκαν αθλητικά και καθαρά. Ο Ολυμπιακός είναι μία ομάδα με μεγάλη ποιότητα. Εμείς έχουμε το πλεονέκτημα να ξέρουμε καλύτερα τον αντίπαλο, περνάει πολλές κάθετες πάσες και αυτό συνέβη στο τρίτο γκολ. Έχουν αυτές τις κινήσεις οι παίκτες του Ολυμπιακού και ξέραμε από το πουθενά ότι μπορούσαν να δημιουργήσουν πρόβλημα. Προσπαθήσαμε και εμείς όσο μπορούσαμε να παίξουμε ποδόσφαιρο. Θα μπορούσαμε να παίζαμε πιο καταστροφικά και να μην μπορούσε ο Ολυμπιακός να παίξει. Όμως όταν παίζεις με αυτές τις ομάδες, πρέπει να παίζεις ποδόσφαιρο. Στις δέκα φορές όταν κάθεσαι πίσω, στις εννιά θα χάσεις. Εχω αντιμετωπίσει κι άλλες φορές τον Ολυμπιακό και τον έχω κερδίσει μία φορά. Αυτός ο Ολυμπιακός είναι καλύτερος από τα παιχνίδια που τον έχω αντιμετωπίσει στο παρελθόν. Αυτό δείχνει πόσο μεγάλη ποιότητα έχει ο σημερινός Ολυμπιακός. Δεν μ' αρέσει να λέω όταν χάνω ότι είμαστε ευχαριστημένοι. Είμαι ευχαριστημένος πάντως από την προσπάθεια».\nΧρειαζόταν ο Ολυμπιακός ένα τέτοιο πέναλτι για να ανοίξει το σκορ;\n«Δεν νομίζω ότι πρέπει να σταθούμε στο πέναλτι. Το είδε ο διαιτητής, το έδωσε. Και άλλες φορές έχει αδικηθεί η ομάδα μας. Λέμε όλοι ότι είναι έξω, οι άνθρωποι του Ολυμπιακού λένε ότι ήταν μέσα στην περιοχή. Για μένα γενικότερα δεν υπήρχε φάουλ».\n«Στο ποδόσφαιρο που παίζει. Παίζει δηλαδή γρήγορο ποδόσφαιρο, σε πρεσάρει ψηλά. Εμείς δεν δώσαμε τη δυνατότητα να πιέσει ψηλά. Ο Ολυμπιακός έχει τις δυνατότητες να κλέβει τις μπάλες στην περιοχή σου. Έχει πολλούς παίκτες και ικανούς να βγαίνουν στην επίθεση όπως τους Τζιμπούρ και Μιραλάς. Και παίζει αυτό το γρήγορο ποδόσφαιρο, το οποίο είναι σημαντικό στη σημερινή εποχή. Αυτή τη στιγμή ο Ολυμπιακός και ο Παναθηναϊκός έχουν ξεφύγει από τις άλλες ομάδες της Σούπερ Λίγκας. Αν είχαμε άλλον αντίπαλο σήμερα, ίσως να είχαμε προκριθεί».\n«Όταν χάνεις, χάνεις. Ο προπονητής όταν χάνει, κατηγορεί τον εαυτό του. Τι οδηγίες δώσαμε; Ο κ. Βαλβέρδε είπε τι ομάδα είμαστε. Ο Ολυμπιακός όταν πετυχαίνει έξι και τέσσερα γκολ, σκοράρει από στημένα. Κάνει πολύ καλές κομπίνες από στημένα. Ακόμα και στο γκολ στην Άρσεναλ ήταν μία εξαιρετικά δουλεμένη φάση. Εμείς τα ξέραμε αυτά, τα αντιμετωπίσαμε και κοιτάξαμε τα δικά μας πλεονεκτήματα. Ο Ολυμπιακός είναι πολύ ικανή ομάδα με ικανό προπονητή και σε αυτό το γήπεδο έπαιξε όπως έπρεπε να παίξει. Κι εμείς πάντως από την πλευρά μας προσπαθήσαμε να τους δημιουργήσουμε κινδύνους».\n«Δεν υπάρχουν νέοι και μεγάλοι παίκτες. Είτε είναι 17 είτε 34 χρονών, όταν είναι να παίξει κάποιος, πρέπει να παίζει. Αυτά συμβαίνουν στο εξωτερικό».\nΜύγες τσε τσε έχουν κατακλύσει τη Τούμπα και όλες έχουν τρελάνει στο τσίμπημα τη διοίκηση του ΠΑΟΚ. Πως αλλιώς να εξηγήσει κανείς τις συχνές αναφορές τους εδώ και λίγες μέρες στην δήθεν εύνοια (!!) του Ολυμπιακού στο φετινό πρωτάθλημα;\nΠρώτος ο Ζαγοράκης για το ματς με τον Παναιτωλικό (για το πέναλτι στο πρώτο ημίχρονο φυσικά, κουβέντα) και μετά ο εκπρόσωπος τύπου της δικέφαλης κοτ... εεε ΠΑΕ. Ο οποίος βέβαια κάθε άλλο παρά εκπρόσωπος του ΠΑΟΚ φαίνεται από αυτά που γράφει αφού σε όλη την επιστολή έχει σπόντες περί Παναθηναϊκού. Καταρχάς να πούμε πως ο ΠΑΟΚ ποτέ δεν είχε ανάγκη τους διαιτητές απέναντι στο τριφύλλι. Όχι, να τα λέμε όλα! Πάντα τη δουλειά την έκαναν οι παίκτες τους... Άλλοτε κάνοντας... πέρα, άλλοτε μπαίνοντας με τη μπάλα στα δίχτυα, όχι τα αντίπαλα όμως. Λεπτομέρειες.\nΠοια είναι αλήθεια η αφορμή που ξαφνικάα μετά το πρώτο ευνοϊκό σφύριγμα υπέρ του Ολυμπιακού φέτος στο πρωτάθλημα, ξεκίνησε...πόλεμο ο ΠΑΟΚ που στο μεταξύ μας ματς μόνο παράπονο δεν μπορεί να έχει; Ποιανού τα συμφέροντα εν τέλει προασπίζεται και γιατί τώρα; Όταν ο παο φέτος έχει πάρει τουλάχιστον 2 αμφισβητούμενα πέναλτι και συγκεκριμένοι παίκτες του έχουν προκλητική ασυλία, δεν ένιωθαν κάποια ενόχληση;\nΤαυτόχρονα βέβαια τα όποια λάθη γίνονται υπέρ του ΠΑΟΚ (βλέπε το γελοίο πέναλτι με Ατρόμητο) περνούν έτσι στον αέρα, αφού είναι...λάθη και δεν έχουν δόλο...\nΔεν ξερω αν είστε κι εσείς απλήρωτος κύριε μου, αλλά είμαι σίγουρη ότι με αυτή την επιστολή χτυπάτε άνετα θέση στην πράσινη ΠΑΕ. Μιλήσατε στην καρδιά της κάθε καμηλ...εε Παναθηναϊκού εννοώ. Και τώρα που έρχεται ο πρίγκιπας; Να του πούμε να κάνει πρώτα μία στάση στο Λευκό Πύργο για να κατεβείτε μαζί. Υπέροχο!\nΜέσω επιστολής η ΠΑΕ ΠΑΟΚ «απάντησε» στο blog του "gazzetta.gr" Kώστα Νικολακόπουλο, με τίτλο «Πουλάει ο Θρύλος. Το 1-3;».\nΣας παρουσιάζουμε αναλυτικά το δημοσίευμα\nΤο "gazzetta.gr" όπως έχει την υποχρέωση δημοσιεύει την επιστολή που υπογράφεται από τον υπεύθυνο του Γραφείου Τύπου και Επικοινωνίας του «δικεφάλου του Βορρά» , κύριο Λευτέρη Δούκα αναφέρει τα εξής:\n"Προς κ. ΝικολακόπουλοΑπάντηση σε κείμενο με τίτλο ''Πουλάει ο Ολυμπακός. To 1-3;'' που αναρτήθηκε στοgazzeta.grΠΟΥΛΑΕΙ Ο ΟΛΥΜΠΑΚΟΣ! ΜΗΠΩΣ ΑΓΟΡΑΖΕΙ ΚΙ' ΟΛΑΣ?\nΚατ' αρχήν αποδεχτείτε την ταπεινή συγγνώμη της ΠΑΕ ΠΑΟΚ, για την εξωπραγματική και άστοχη αναφορά του προέδρου της Θ. Ζαγοράκη στην διαιτησία που απολαμβάνει ο Ολυμπιακός στο πρωτάθλημα.\nΠρόκειται για προσωπικό μου λάθος, αφού μέσα στην παραζάλη της προετοιμασίας για τη συνέντευξη τύπου, ξέχασα να τον ενημερώσω για τη συλλεκτική δήλωση του Σάββα Θεοδωρίδη, ότι ''ο Ολυμπιακός είναι η πιό αδικημένη ομάδα''.\nΑν ήμουν πιό επιμελής, δε θα επέτρεπα στον πρόεδρο να φτάσει στα επίπεδα γραφικότητας που ορθώς περιγράφετε και θα προσέγγιζε εκείνα της σοβαρότητας, που απορρέουν από την παραπάνω δήλωση.\nΠροσυπογράφω επίσης την επισήμανση ότι δεν είναι δυνατόν ολόκληρος πρόεδρος να σχολιάζει τη διαιτησία μιάς σεζόν, επικαλούμενος ένα παιγνίδι. Πόσο δε, όταν πρόκειται για κάποιον που δεν έχει ιδιαίτερη σχέση με το χώρο, απλώς συμπτωματικά έχει παίξει ποδόσφαιρο σε υψηλότατο επίπεδο και έχει σηκώσει Euro ως αρχηγός της Εθνικής!\nΙσως σας βολεύει περισσότερο, όταν παρόμοιες κρίσεις επιτρέπονται μόνο σε ''έγκριτους'' καθηγητές διαιτησίας, η ανεξαρτησία των οποίων -όπως και των τηλεοπτικών σταθμών που τους φιλοξενούν- είναι ολοφάνερη. Αν πάλι νοιώθετε αδικημένος από την αναφορά μόνο στα της φετεινής διαιτησίας, ευχαρίστως να αναφερθούμε στην περίοδο ή τη δεκαετία που προτιμάτε! Οποια και να διαλέξετε, το αποτέλεσμα θα είναι το ίδιο...\nΜπορεί όπως ισχυρίζεστε ο Ολυμπακός να πουλάει στη Β. Ελλάδα, αλλά και μόνο το άκουσμα της λέξης ΠΑΟΚ στα μέρη σας, προκαλεί παραισθήσεις όπως αποδεικνύεται. Ειδάλλως, δε θα μπερδεύατε την αναφορά του Θ. Ζαγοράκη στη διαιτησία, με την απάντηση για το ταξίδι που απαγορεύτηκε να κάνουν οι φίλαθλοί μας οργανωμένα στα Ιωάννινα, αφού σε αυτό το γεγονός αφορούσε η επίκληση της απουσίας του στο Λονδίνο.\nΕπιτρέψτε μου να διαφωνήσω μαζί σας, σχετικά με τα δύο τρία λάθη του διαιτητή στον αγώνα Ολυμπαικού-Παναιτωλικού. Σε σχέση με αυτά που έχουμε δει κατά το παρελθόν, το οφ-σάιντ του Τζιμπούρ ισοδυναμεί με πταίσμα και είναι ανάξιο αναφοράς...Χαίρομαι που επικαλείσθε τον φετεινό αγώνα Ολυμπακού-ΠΑΟΚ στο Καραισκάκη -και όχι παλαιότερους-, αφού φαίνεται και στην πράξη ότι μια διατησία 50-50 -όπως του κ. Κουκουλάκη στο συγκεκριμένο παιγνίδι- είναι τόσο ασυνήθιστη για εσάς, που αποτελεί είδηση και τη μνημονεύετε σε κάθε ευκαιρία.\nΓια το αυθαίρετο συμπέρασμα ότι η βαθμολογική διαφορά Ολυμπιακού- ΠΑΟΚ και η αδυναμία μας να κερδίσουμε την Κέρκυρα οφείλεται στη διαιτησία -πανεύκολο να απαντάς σε βολικά ερωτήματα που ο ίδιος θέτεις, χρεώνοντας τα σε άλλους-, σας απαντώ ότι η διαφορά θα ήταν μικρότερη, αν στο εν λόγω παιγνίδι ο διαιτητής έδινε πέναλτυ στη βουτιά του Αθανασιάδη -λιγότερο κραυγαλέο θα ήταν αν παρασυρόταν, σε σχέση με το οφ-σάιντ του Τζιμπούρ.\nΟσο για το (τρόπος του λέγειν) κάθισμα -πείτε το με δικά σας λόγια μην αγχώνεσθε- με τον Παναθηναικό στην Τούμπα, τα πράγματα θα ήταν διαφορετικά, αν μας καθόταν κάποιος διαιτητής που ακύρωνε κάθε γκολ του φιλοξενούμενου ως οφ-σάιντ! Ακόμα κι' αν σκόρερ δεν ήταν σε κανένα απ' αυτά, ο Κατσουράνης...\nΥΓ. Αν διάγνωση περί καθίσματος έγινε από ελικόπτερο, δικαιολογείσθε...Λευτέρης ΔούκαςΓραφείο τύπου και επικοινωνίας ΠΑΕ ΠΑΟΚ».\nΣΗΜΕΙΩΣΗ: Η ΕΠΙΣΤΟΛΗ ΤΗΣ ΠΑΕ ΠΑΟΚ ΠΡΟΣ ΤΟ GAZZETTA.GR ΔΗΜΟΣΙΕΥΕΤΑΙ ΑΥΤΟΥΣΙΑ ΟΠΩΣ ΕΣΤΑΛΗ ΑΠΟ ΤΟ ΓΡΑΦΕΙΟ ΤΥΠΟΥ.\nΣε συνέχεια των δοκιμών που διεξάγονται σήμερα, η Διεύθυνση Ακαδημίας Ποδοσφαίρου ανακοινώνει το πρόγραμμα για τις δοκιμές ποδοσφαιριστών που θα συνεχιστούν και αύριο 22 Δεκεμβρίου 2011\n1. Οι γεννηθέντες τα έτη 1996 – 1997 θα δοκιμαστούν στις Ολυμπιακές εγκαταστάσεις στο Ελληνικό, (βοηθητικό γήπεδο Εθνικού)\n2. Οι γεννηθέντες τα έτη 1998 – 1999 θα δοκιμαστούν στις Ολυμπιακές εγκαταστάσεις στο Ελληνικό, (βοηθητικό γήπεδο Εθνικού)\n3. Οι γεννηθέντες τα έτη 2000 – 2001 θα δοκιμαστούν στις εγκαταστάσεις της επίσημης Σχολής Ποδοσφαίρου του ΟΛΥΜΠΙΑΚΟΥ στη Βάρη Αττικής, οδός Καποδιστρίου 2, Χέρωμα Βάρης\nΣτις δοκιμές θα παραστούν, ο Διευθυντής της Ακαδημίας Ποδοσφαίρου, κύριος Χαράλαμπος Ζελενίτσας, ο Τεχνικός Σύμβουλος και Scout κύριος Γιώργος Αμανατίδης καθώς και προπονητές των Αγωνιστικών Τμημάτων Υποδομής.\nΟ πρόεδρος του Ολυμπιακού, Βαγγέλης Μαρινάκης, μετά την αναμέτρηση με την Άρσεναλ, είχε ζητήσει από τους παίκτες της ομάδας, όπως ήδη σας έχουμε ενημερώσει, να κάνουν 4 νίκες μέσα στον Δεκέμβριο, υποσχόμενος ένα πριμ ύψους 300 χιλιάδων ευρώ.\nΟι ποδοσφαιριστές του Θρύλου έκαναν αυτό που τους ζήτησε ο πρόεδρος της ομάδας και έκλεισαν με νίκες τη σεζόν, τόσο στο πρωτάθλημα, όσο και στο Κύπελλο, πετυχαίνοντας πετυχαίνοντας το απόλυτο νικών και έτσι δικαιωματικά κερδίζουν το «έπαθλο»!\nΓια τη σπουδαιότητα του πρώτου «διπλού» στη φετινή διοργάνωση της Ευρωλίγκας και την απουσία του Βασίλη Σπανούλη, μίλησε ο Κώστας Σλούκας.\nΟ νεαρός γκαρντ του Ολυμπιακού, κλήθηκε να σχολιάσει το ματς με τη Νανσί και ξεκίνησε λέγοντας:\n«Το παιχνίδι με τη Νανσί ξέρουμε ότι δεν είναι εύκολο, ωστόσο πρέπει να μπούμε συγκεντρωμένοι ιδιαίτερα τώρα που υπάρχει και η απουσία του ηγέτη της ομάδας. Ο αγώνας είναι ιδιαίτερος αφού οι Γάλλοι είναι αδιάφοροι βαθμολογικά, αλλά θέλουν να τελειώσουν με μία νίκη μπροστά στο κοινό τους. Εμείς από την άλλη θέλουμε οπωσδήποτε τη νίκη για να κατακτήσουμε μία από τις δύο πρώτες θέσεις. Η Νανσί είναι μία καλή ομάδα που τρέχει πολύ γρήγορα το γήπεδο, θα την χαρακτήριζα έξυπνη ομάδα που παίζει καλά στην έδρα της, αλλά κι εμείς πρέπει να κάνουμε μία σημαντική εκτός έδρας νίκη την οποία την αξίζουμε».\nΣε ερώτηση για την απουσία του Σπανούλη, ο Σλούκας υπογράμμισε:\n«Όλοι ξέρουμε τί μας προσφέρει ο Βασίλης (σ.σ Σπανούλης), εμείς γνωρίζουμε πως μόνο αν παίξουμε σαν ομάδα και είμαστε συγκεντρωμένοι και στα 40 λεπτά του αγώνα θα μπορέσουμε να έχουμε τύχη στο ματς».\nΣτην επίσημη ιστοσελίδα του Ολυμπιακού, αναρτήθηκε βίντεο με τα highlights του αγώνα Πιερικός - Ολυμπιακός 1-3.\nΣτην συνολική εικόνα του Ολυμπιακού και την προσπάθεια για πρόκριση στην φάση των «16» του Κυπέλλου κόντρα στον Πιερικό, στάθηκε ο προπονητής των ερυθρόλευκων, Ερνέστο Βαλβέρδε, στις δηλώσεις του μετά το τέλος της αναμέτρησης στην Κατερίνη, κατά την καθιερωμένη συνέντευξη Τύπου.\nΟ Βάσκος τεχνικός των πρωταθλητών, αναφέρθηκε επίσης με κολακευτικά λόγια και για την εικόνα του Πιερικού.\nΠώς είδατε τον Πιερικό ως αντίπαλο;\n«Ήταν πολύ καλός αντίπαλος, έκανε πολύ δύσκολα τα πράγματα για εμάς από την αρχή του ματς. Πάντα είναι δύσκολα τέτοια παιχνίδια για ομάδες της Σούπερ Λίγκας, γιατί οι ομάδες από την μικρότερη κατηγορία έρχονται με μεγαλύτερο κίνητρο. Μας έκανε την αποστολή λοιπόν πολύ δύσκολη σήμερα και αντιμετωπίσαμε προβλήματα μέχρι να βάλουμε το δεύτερο γκολ».\nΠαρακολουθήσατε τον Πιερικό πριν έρθετε εδώ;\n«Είχαμε δει ματς του Πιερικού. Αν και στο παιχνίδι με τον Αετό Σκύδρας δεν παίχτηκε πολύ ποδόσφαιρο, εξαιτίας του κακού αγωνιστικού χώρου. Τον είδαμε όμως και στο ματς με τον Πανσερραϊκό και διαπιστώσαμε ότι ήταν πολύ δύσκολος αντίπαλος».\nΠιστεύετε ότι η πρόκριση φέρει και φαρδιά πλατιά την υπογραφή του Γέστε; Και τι μπορείτε να περιμένετε από τον Γέστε στη συνέχεια;\n«Η σημερινή νίκη δεν φέρνει μόνο την υπογραφή του Γέστε, αλλά όλων των παικτών που βοήθησαν σήμερα. Έχει κάποια ποιότητα ο Φραν, αλλά αντίστοιχη έχουν και ορισμένοι συμπαίκτες του. Όσο για τον αγωνιστικό χώρο δεν είναι κριτήριο για να παίζουν. Όλοι έμαθαν να παίζουν στους δρόμους και έχουν παίξει στην καριέρα τους και σε άλλους κακούς αγωνιστικούς χώρους. Αυτό το γήπεδο είναι όπως όλα τα άλλα και οι παίκτες θα πρέπει να παίζουν σε όποιες συνθήκες και αν βρίσκουν μπροστά τους».\nΞεχωρίσατε κάποιον παίκτη του Πιερικού;\n«Είχαμε εστιάσει στον Μπλαζέφσκι γιατί έχει δυνατό σουτ, αλλά φοβόμασταν τον Πιερικό και στα στημένα. Είδαμε ότι το γκολ του Πιερικού ήρθε από ένα φάουλ, επίσης έκανε μία καλή ευκαιρία σε ένα κόρνερ και ξέραμε ότι είναι μία ομάδα που έπρεπε να την προσέχουμε στις στημένες φάσεις».\nΣτην αναμέτρηση με τον Πιερικό στην Κατερίνη, ο Τζαμέλ Αμπντούν έβαλε το πρώτο του γκολ με την ερυθρόλευκη.\nΟ Αλγερινός, διαμόρφωσε το τελικό αποτέλεσμα στη νίκη-πρόκριση του Ολυμπιακού και πανηγύρισε το πρώτο επίσημο τέρμα του από τότε που ανήκει στους ερυθρόλευκους.\nΜέχρι σήμερα ο Αμπντούν είχε μόνο τρεις ασίστ στη Σούπερ Λίγκα.\nΌπως όλα δείχνουν ο τραυματισμός του Ιβάν Μαρκάνο, που έγινε αναγκαστική αλλαγή στην αναμέτρηση του αγώνα Κυπέλλου του Ολυμπιακού με τον Πιερικό, είναι ελαφρύς.\nΣύμφωνα με τις πρώτες εκτιμήσεις, ο Ισπανός ακραίος αμυντικός του Θρύλου, έχει υποστεί κάκωση στην ποδοκνημική κάτι που θα πιστοποιηθεί μετά και τις εξετάσεις στις οποίες πρόκειται να υποβληθεί.\nΜε νίκη ολοκλήρωσαν την χρονιά οι ερυθρόλευκες, στο Ρέντη κόντρα στους Μακεδόνες Αξιού, με 3-0 σετ, στο πλαίσιο της 8ης αγωνιστικής για την Α1 βόλεϊ Γυναικών.\nΟι ερυθρόλευκες έφθασαν στην έκτη νίκη τους σε 8 παιχνίδια πρωταθλήματος, παίζοντας κατά διαστήματα ποιοτικό βόλεϊ. Οι Μακεδόνες, αν εξαιρεθεί το πρώτο σετ που έχασαν εύκολα, προέβαλλαν αντίσταση, στο δεύτερο και στο τρίτο σετ, ωστόσο οι βολεϊμπολίστριες του Θρύλου ήταν ανώτερες και έχοντας περισσότερες λύσεις, έφτασαν στην επικράτηση.\n1ο σετ: 25-15\nΕύκολη υπόθεση για τα κορίτσια του Τέλη Σωτήρχου, οι οποίες βρέθηκαν μεν πίσω στο σκορ με 7-3 (με ένα επί μέρους σκορ 7-0 από τις φιλοξενούμενες), αλλά αντέδρασαν και με κορυφαία της αντεπίθεσης την ακραία Σοφία Κοσμά, έκαναν περίπατο, μετατρέποντας το 10-10 σε 16-10 και φθάνοντας στην άνετη επικράτηση.\nΣε αυτό το σετ, οι ερυθρόλευκες δυσκολεύτηκαν λίγο από το αξιόμαχο συγκρότημα του Γεωργιάδη. Οι Γιακουμή και Σίμανιτς βρήκαν πεδίο δράσης και το επί μέρους 3-0, που μετέτρεψε το 20-20 σε 23-20, ήταν αρκετό για να τους δώσει το προβάδισμα και, τελικά το σετ.\n3ο σετ: 25-22\nΠαρόλο που προηγήθηκαν με 16-11 οι ερυθρόλευκες, οι κοπέλες του Γεωργιάδη βρήκαν την δύναμη και μείωσαν. Το 19-18 έγινε 21-18, με ένα κρίσιμο πόντο της Νοσέκοβα και ο Ολυμπιακός μπήκε μπροστά και έφθασε στην άνετη επικράτηση.\nΤα σετ: 25-15, 25-22, 25-18\nΔρακόντειες διατάξεις σχετικά με τη λειτουργία των συνδέσμων φιλάθλων (πλέον Λέσχες), που αναμένεται να προκαλέσουν αρκετούς... «πονοκεφάλους» στις ΠΑΕ που αναλαμβάνουν όλη την ευθύνη, περιλαμβάνει το νέο αθλητικό νομοσχέδιο που κατατέθηκε στη Βουλή.\nΤο νομοσχέδιο περιλαμβάνει όλα όσα προβλέπονται για τους συνδέσμους, τα παραρτήματα τους, τις περιπτώσεις που τα γραφεία θα σφραγίζονται, τις οργανωμένες μετακινήσεις και κυρίως τις ευθύνες που θα έχουν πλέον οι ΠΑΕ για κάθε πράξη των μελών των συνδέσμων.\nΣύμφωνα με όσα προβλέπει το νέο αθλητικό νομοσχέδιο που κατατέθηκε στη Βουλή, όλη η ευθύνη (αναγνώριση, εποπτεία και έλεγχος) των συνδέσμων φιλάθλων (που θα ονομάζονται στο εξής «Λέσχες») θα ανήκει στις ΠΑΕ.\nΟι ομάδες θα ευθύνονται εξ ολοκλήρου και για κάθε πράξη βίας που θα υποπέσει μέλος Λέσχης που είναι αναγνωρισμένη. Κάθε Λέσχη για να μπορεί να λειτουργεί και να έχει γραφεία, πρέπει να αναγνωριστεί από την ΠΑΕ και τη ΓΓΑ, να έχει άδεια από το Πρωτοδικείο, να τηρεί βιβλία εσόδων-εξόδων, να εκδίδει δελτίο ταυτότητας για κάθε μέλος της και να έχει άδεια για λειτουργία γραφείων από την αστυνομία.\nΟι ομάδες θα ευθύνονται για κάθε ζημιά που θα προκαλέσουν σε τρίτους τα μέλη των Λεσχών και θα υποχρεούνται και σε αποζημιώσεις.\nΣε περίπτωση επεισοδίων από μέλη αναγνωρισμένης Λέσχης, θα απαγορεύεται στην ΠΑΕ η οργανωμένη μετακίνηση οπαδών για το υπόλοιπο της περιόδου, ή ακόμη και της επόμενης.\nΟι Λέσχες που δεν πληρούν τις προϋποθέσεις των διατάξεων του νόμου, θα διαλύονται και θα σφραγίζονται. Αναφορικά με τις οργανωμένες μετακινήσεις, τα μεταφορικά μέσα τα μισθώνει υποχρεωτικά η ΠΑΕ.\nΑν έχει επιβληθεί απαγόρευση μετακινήσεων σε κάποιο ματς ή σε κάποια ομάδα, ο ιδιοκτήτης και ο οδηγός του μέσου μεταφοράς απειλείται με φυλάκιση έως και τριών ετών αν μεταφέρει οπαδούς. Αν προκληθούν και επεισόδια, οι ποινές μεγαλώνουν, ενώ σε κάθε περίπτωση αφαιρείται και η άδεια κυκλοφορίας.\nΑναλυτικά τα άρθρα και τις διατάξεις του νέου αθλητικού νόμου που αφορούν τις Λέσχες και τις οργανωμένες μετακινήσεις:\n1. ΣΚΟΠΟΣ - ΕΠΟΠΤΕΥΟΥΣΑ ΑΡΧΗ. Λέσχη Φίλων αθλητικού σωματείου (εφεξής Λέσχη), τμήματος αμειβομένων αθλητών (Τ.Α.Α.) ή ανώνυμης αθλητικής εταιρείας (Α.Α.Ε.) είναι η, κατά τις διατάξεις των άρθρων 78 επ. του Αστικού Κώδικα και του παρόντος άρθρου, ένωση φυσικών προσώπων που αποβλέπει στη με κάθε νόμιμο τρόπο ενίσχυση ή υποστήριξη του αθλητικού σωματείου, του Τ.Α.Α. ή της Α.Α.Ε. Οι Λέσχες οφείλουν να καλλιεργούν και να προάγουν τις αρχές του «ευ αγωνίζεσθαι» και του φιλάθλου πνεύματος.\nΤα οικεία αθλητικά σωματεία, τα Τ.Α.Α. ή οι Α.Α.Ε., υποχρεούνται να ασκούν με εκπρόσωπό τους εποπτεία και έλεγχο στις Λέσχες και ευθύνονται εις ολόκληρον για πράξεις βίας κατά προσώπων και πραγμάτων που τελούν τα μέλη τους κατά τις οργανωμένες μετακινήσεις τους πριν, κατά τη διάρκεια και μετά τη λήξη αθλητικών εκδηλώσεων, όπως ορίζεται στο άρθρο 41Δ. Εποπτεύουσα κρατική αρχή για τις Λέσχες είναι η Γενική Γραμματεία Αθλητισμού. Με κοινή απόφαση των Υπουργών Προστασίας του Πολίτη και Πολιτισμού και Τουρισμού ρυθμίζεται κάθε αναγκαία λεπτομέρεια για τους όρους, το περιεχόμενο και τη διαδικασία του ελέγχου και της εποπτείας των αθλητικών σωματείων, Τ.Α.Α. και Α.Ε.Ε. επί των Λεσχών.\n3. ΑΝΑΓΝΩΡΙΣΗ. Προκειμένου το αρμόδιο πρωτοδικείο να προβεί στην αναγνώριση Λέσχης ως σωματείου, απαιτείται, πλέον των όσων προβλέπονται από τον Α.Κ.: α) να επισυναφθούν στην αίτηση αναγνώρισης: αα) γραπτή συναίνεση της διοίκησης του οικείου αθλητικού σωματείου, του Τ.Α.Α. ή της Α.Α.Ε. ββ) απόσπασμα ποινικού μητρώου των ιδρυτικών μελών, από το oποίο προκύπτει ότι δεν συντρέχει κάποιο από τα κωλύματα των περιπτώσεων β΄ και γ΄ της παραγράφου 1 του άρθρου 3, γγ) υπεύθυνη δήλωση του Ν.1599/1986 (Α 75) κάθε ιδρυτικού μέλους ότι δεν εκτίει ποινή που του έχει επιβληθεί κατά τις διατάξεις των παραγράφων 2 και 3 του άρθρου 130, β) να προβλέπεται σε διατάξεις του καταστατικού ότι: αα) η Λέσχη διαθέτει την έγγραφη συναίνεση του οικείου αθλητικού σωματείου, Τ.Α.Α. ή Α.Α.Ε., ββ) δεν μπορεί να είναι μέλος της Λέσχης πρόσωπο στο οποίο συντρέχουν τα κωλύματα των περιπτώσεων β΄ και γ΄ της παραγράφου 1 του άρθρου 3 ή πρόσωπο που εκτίει ποινή που του επιβλήθηκε κατά τις διατάξεις των παραγράφων 2 και 3 του άρθρου 130, γγ) επιβάλλονται πειθαρχικές κυρώσεις αποβολής από τη Λέσχη σε όποιο μέλος διαπράττει αδικήματα βίας με αφορμή αθλητικές εκδηλώσεις.\n6. ΓΡΑΦΕΙΑ-ΕΝΤΕΥΚΤΗΡΙΑ. Η Λέσχη ή παραρτήματά της μπορεί να έχει γραφεία ή εντευκτήρια, ύστερα από άδεια της αρμόδιας αστυνομικής αρχής, η οποία χορηγείται, εφόσον προσκομισθεί σε αυτήν αντίγραφο του εγκεκριμένου κατά τον παρόντα νόμο καταστατικού, πρόσφατο πιστοποιητικό εγγραφής της Λέσχης στο βιβλίο σωματείων του οικείου Πρωτοδικείου και έχει ορισθεί υπεύθυνος για τη λειτουργία του γραφείου ή εντευκτηρίου. Η άδεια εκδίδεται στο όνομα του υπεύθυνου για τη λειτουργία του γραφείου ή εντευκτηρίου, ισχύει για δύο χρόνια και ανανεώνεται με τους ίδιους όρους με τους οποίους χορηγείται. Η αστυνομική αρχή προβαίνει υποχρεωτικά στη σφράγιση κάθε χώρου που, χωρίς την ανωτέρω άδεια, στεγάζει με οποιονδήποτε τρόπο τη λειτουργία γραφείων ή εντευκτηρίων Λέσχης ή άλλες δραστηριότητες ενίσχυσης ή υποστήριξης αθλητικού σωματείου, Τ.Α.Α ή Α.Α.Ε. από ομάδες ή ενώσεις φυσικών προσώπων που δεν αποτελούν σωματείο (άρθρο 107 Α.Κ.), έστω κι αν ο χώρος λειτουργεί στο όνομα τρίτου προσώπου ή την εκμετάλλευσή του έχει τρίτο πρόσωπο. Όποιος λειτουργεί τα ως άνω γραφεία ή εντευκτήρια χωρίς άδεια της αρμόδιας αστυνομικής αρχής ή παραβιάζει τη σφραγίδα που έθεσε η αστυνομική αρχή στους χώρους αυτούς τιμωρείται με την ποινή που προβλέπεται από τις διατάξεις του άρθρου 178 του Ποινικού Κώδικα.\n7. ΕΤΗΣΙΑ ΥΠΟΒΟΛΗ ΣΤΟΙΧΕΙΩΝ. Κάθε Λέσχη υποχρεούται μέσα στο μήνα Ιούλιο κάθε έτους να υποβάλει στη Γ.Γ.Α. ή σε άλλο εξουσιοδοτημένο από αυτήν όργανο της κεντρικής ή της περιφερειακής διοίκησης: α) επίσημο αντίγραφο του Μητρώου Μελών, β) υπεύθυνη δήλωση του ν.1599/1986 των νομίμων εκπροσώπων της για το εάν διαθέτει παραρτήματα, ποια είναι τα παραρτήματα αυτά και ποιος είναι ο υπεύθυνος λειτουργίας του παραρτήματος, γ) αντίγραφο ποινικού μητρώου των μελών του διοικητικού συμβουλίου της Λέσχης, δ) υπεύθυνες δηλώσεις του ν.1599/1986 των μελών της ότι στο πρόσωπό τους δεν συντρέχει κάποιο από τα κωλύματα των περιπτώσεων β΄ και γ΄ της παραγράφου 1 του άρθρου 3 και ότι δεν εκτίουν ποινή που τους έχει επιβληθεί κατά τις διατάξεις των παραγράφων 2 και 3 του άρθρου 130. Με απόφασή του ο Υπουργός Πολιτισμού και Τουρισμού μπορεί να αναθέτει τον έλεγχο της τήρησης της υποχρέωσης αυτής των Λεσχών στο Ελεγκτικό Συμβούλιο του άρθρου 52. ε) γραπτή ανανέωση της συναίνεσης του οικείου αθλητικού σωματείου, Τ.Α.Α. ή Α.Α.Ε. για τη λειτουργία της Λέσχης.\n8. ΔΙΑΛΥΣΗ. Με την επιφύλαξη των άρθρων 103 επ. Α.Κ.: α) τη διάλυση Λέσχης μπορούν να ζητήσουν από το αρμόδιο δικαστήριο το οικείο αθλητικό σωματείο, Τ.Α.Α. ή Α.Α.Ε. και η Γενική Γραμματεία Αθλητισμού, β) λόγο διάλυσης αποτελεί ιδίως: αα) η παραβίαση των υποχρεώσεων που απορρέουν από το παρόν άρθρο, καθώς και από τις διατάξεις σχετικά με τη διάθεση εισιτηρίων αθλητικών συναντήσεων και την ομαδική μετακίνηση φιλάθλων, ββ) η λειτουργία γραφείων ή εντευκτηρίων χωρίς την προβλεπόμενη άδεια, γγ) η γραπτή ανάκληση ή η μη ανανέωση της συναίνεσης του οικείου αθλητικού σωματείου, Τ.Α.Α. ή Α.Α.Ε. για τη λειτουργία Λέσχης.\nΆρθρο 52 1.\nΟι υφιστάμενες κατά τη δημοσίευση του παρόντος λέσχες φίλων Τ.Α.Α ή Α.Α.Ε. που προβλέπονται στο άρθρο 41Β του ν. 2725/1999, όπως αυτό τροποποιείται με το άρθρο 8 του παρόντος, εφόσον δεν πληρούν τις προϋποθέσεις των διατάξεων του παραπάνω άρθρου, διαλύονται και τα λειτουργούντα από αυτές γραφεία ή εντευκτήρια καταργούνται και σφραγίζονται, ανακαλουμένης της άδειας λειτουργίας τους, μέχρι την έκδοση νέας άδειας σύμφωνα με τα προβλεπόμενα στις διατάξεις αυτές.\nΟ Ολυμπιακός και στην Κατερίνη είχε δίπλα του τον λαό του , στο ματς Κυπέλλου του Θρύλου με τον τοπικό Πιερικό οι ερυθρόλευκοι πιστοί έδωσαν βροντερό «παρών» σε ένα ακόμη εκτός έδρας παιχνίδι του πρωταθλητή Ελλάδας και στάθηκαν στο πλευρό των ποδοσφαιριστών της ομάδας στο πρώτο τους παιχνίδι στην πορεία για το νταμπλ.\nΔεν σταμάτησαν λεπτό να τραγουδούν και να δίνουν δύναμη στους παίκτες για την κατάκτηση της νίκης.\nΟι πιστοί του Θρύλου ήταν εκεί στο τελευταίο ματς του Ολυμπιακού για το έτος του 2011, κόντρα στον Πιερικό.\nΗ επόμενη προγραμματισμένη επίσημη αναμέτρηση των ερυθρόλευκων, είναι για τις 4 Ιανουαρίου 2012, με τον Ατρόμητο για το πρωτάθλημα της Superleague.\nΟι Γιάννης Μανιάτης, Γιάννης Φετφατζίδης, Κέβιν Μιραλάς και Χοσέ Χολέμπας επισκέφθηκαν την Τετάρτη, 21 Δεκεμβρίου, τον Ιερό Ναό Γεννήσεως της Θεοτόκου στη Νίκαια και βοήθησαν στη διανομή τροφίμων στις οικογένειες της ενορίας.\nΕκατόν πενήντα νοικοκυριά αποδέχθηκαν με χαρά προμήθειες τις οποίες εξασφάλισε για αυτές η Π.Α.Ε. ΟΛΥΜΠΙΑΚΟΣ ύστερα από πρωτοβουλία του Προέδρου του συλλόγου, κ. Βαγγέλη Μαρινάκη.\nΤην αντιπροσωπεία των ποδοσφαιριστών υποδέχθηκε ο Πατέρας Δημήτριος, ο οποίος αφού τους ευχαρίστησε για την παρουσία τους, με ιδιαίτερη συγκίνηση έλαβε από τα χέρια του Γιάννη Μανιάτη επιταγή ύψους 3.000 €, μία οικονομική συνδρομή από την Π.Α.Ε. ΟΛΥΜΠΙΑΚΟΣ.\nΧαρακτηριστικά ο Πατέρας Δημήτριος είπε:\n«Θέλουμε να ευχαριστήσουμε και να υποδεχθούμε ένα τμήμα της ομάδας του Ολυμπιακού, αλλά προπάντων δυνατό. Θα θέλαμε επίσης να ευχαριστήσουμε επίσης γενικότερα τον Ολυμπιακό Σύνδεσμο Φιλάθλων Πειραιώς, τον Πρόεδρο κ. Μαρινάκη Ευάγγελο, όπως και το διοικητικό συμβούλιο.\nΌλους τους ανθρώπους που κάνουν κάθε προσπάθεια και δίνουν την ψυχή τους ώστε αυτή η ομάδα να πάει μπροστά. Να εκπροσωπήσει την ομάδα στο εξωτερικό και όπως είχαμε πει και στον Αγιασμό που κάναμε στο Ρέντη στην αρχή της χρονιάς, η προσδοκία όλων των φιλάθλων, του Πειραιά, της Νίκαιας και όλων των ανθρώπων που έχουν σχέση με τον Πειραιά και τον Ολυμπιακό, έχουν μέσα στην καρδιά τους την προσδοκία εσείς να εδραιωθείτε ψηλά.\nΈχουμε μπροστά μας 150 οικογένειες οι οποίοι θα πάρουν τρόφιμα, οι οποίοι θα πάρουν τρόφιμα τα οποία πάρα πολλά χρόνια αλλά και σήμερα προσφέρει ο Ολυμπιακός.\nΑπό την πλευρά της Π.Α.Ε., ο Γιάννης Φετφατζίδης είπε:\n«Νιώθουμε χαρά και ταυτόχρονα λύπη. Χαρά γιατί μπορούμε να βοηθάμε αυτό το κόσμο και λύπη γιατί η κατάσταση είναι δύσκολη. Εμείς οι ίδιοι αλλά και ο Ολυμπιακός θα συνεχίσουμε να βοηθάμε όσο μπορούμε τον κόσμο και συγκεκριμένα οι ποδοσφαιριστές ειδικά μέσα απο το γήπεδο!»\nΔείτε φωτογραφίες από την επίσκεψη των παικτών μας πατώντας ΕΔΩ\nΔείτε βίντεο από την επίσκεψη των παικτών μας πατώντας ΕΔΩ\nΚαθημερινά έχουν γίνει πλέον τα δημοσιεύματα στον Τύπο της Τουρκίας, που αναφέρουν το έντονο ενδιαφέρον της Φενέρμπαχτσε για την απόκτηση του Ράφικ Τζιμπούρ.\n«Ο Ράφικ Τζιμπούρ είναι ο πρώτος στόχος της Φενέρμπαχτσε για τη χειμερινή περίοδο με τη διοίκηση να έχει προσφέρει στους Ελληνες το ποσό των τριών εκατομμυρίων ευρώ για την απόκτηση του», ανέφερε σε ρεπορτάζ της η ιστοσελίδα, «golturk» που βασίζεται σε πληροφόρηση του έγκυρου πρακτορείου ειδήσεων, «DHA».\nΤο δημοσίευμα ανέφερε πως τα «καναρίνια» αναζητούν επιθετικό και θέλουν πολύ τον Γαλλοαλγερινό άσο του Ολυμπιακού με αποτέλεσμα, να έχουν ξεκινήσει διαπραγματεύσεις με τους ερυθρόλευκους.\nΠαράλληλα, στο δημοσίευμα υπογραμμίζεται πως η Φενέρ θα επιδιώξει, αν δεν μπορέσει να αγοράσει τα δικαιώματα του ποδοσφαιριστή από τους ερυθρόλευκους, να κάνει πρόταση δανεισμού του Τζιμπούρ από τον πρωταθλητή Ελλάδας με την μία αρκετά μεγάλη οψιόν το προσεχές καλοκαίρι.\nΟ Γιώργος Ανατολάκης πάντα τέτοιες μέρες έδινε το «παρών» στη χριστουγεννιάτικη γιορτή του Ολυμπιακού και έστελνε τις ευχές του μέσω κάποιας δήλωσής του.\nΤώρα πια ένας αμυντικός που τίμησε την ερυθρόλευκη φανέλα στέλνει τις ευχές του μέσω κάρτας και, μάλιστα, ως βουλευτής.\n«Υγεία, δύναμη, ελπίδα, αισιοδοξία, θερμές ευχές για τις γιορτές», είναι το μήνυμα του «Ανατόλ», με την ιδιότητα του βουλευτή στη Β’ Πειραιώς με τον ΛΑ.Ο.Σ.\nΤο κόμπλεξ απέναντι στον Ολυμπιακό δεν έχει όρια ούτε κάνει διακρίσεις. Το απέδειξαν ξανά στον αγώνα Κυπέλλου των ερυθρόλευκων με τον Πιερικό, αυτοί που το έχουν...\nΟ πάγκος των ερυθρόλευκων έγινε δέκτης πολλών αντικειμένων, ιδιαίτερα στο δεύτερο ημίχρονο, και μάλιστα κάποιες στιγμές που ο προπονητής του Ολυμπιακού, Ερνέστο Βαλβέρδε, ήταν όρθιος για να δίνει οδηγίες στους ποδοσφαιριστές της ομάδας, έγινε στόχος.\nΚαπνογόνα, μπουκάλια και άλλα πολλά πέταξαν οπαδοί στον ερυθρόλευκο πάγκο, χωρίς ευτυχώς να τραυματιστεί κάποιος από τους ανθρώπους του Ολυμπιακού.\nΟ Ολυμπιακός επικράτησε με 3-1 του Πιερικού στην Κατερίνη και προκρίθηκε στους «16» του Κυπέλλου Ελλάδας. Δύο γκολ ο Πάντελιτς (30` με πέναλτι και 45`), και ένα ο Aμπντούν στο 70`.\nΓια τους γηπεδούχους είχε ισοφαρίσει σε 1-1 ο Ελευθεριάδης στο 36`.\nΣε ένα άθλιο αγωνιστικό χώρο ο Ολυμπιακός έπαιξε όσο χρειαζόταν για να πάρει την πρόκριση, άνετα και χωρίς...καρδιοχτύπια. Στο 30' ο Μόνχε κέρδισε πέναλτι, με τους γηπεδούχους να αμφισβητούν την απόφαση...όπως κάνουν συνήθως όλοι οι αντίπαλοι του Ολυμπιακού, αφού θεώρησαν ότι η ανατροπή έγινε εκτός περιοχής. Μόνο που ο φακός άλλα δείχνει...\nΤο πέναλτι εκτέλεσε εύστοχα ο Πάντελιτς που έγραψε το 0-1.\nH απάντηση των γηπεδούχων ήρθε 6 λεπτά μετά με κεφαλιά του Ελευθεριάδη, αλλά ο Μάρκο-γκολ δεν είχε σκοπό να τους αφήσει να πάνε στα αποδυτήρια με ισόπαλο σκορ, αφού στο πρώτο λεπτό των καθυστερήσεων με υπέροχο γκολ έκανε το 1-2.\nΣτο 55' ο Πιερικός παραλίγο να ισοφαρίσει όταν ο Δασκαλάκης έκανε άστοχη έξοδο αλλά ο Γέστε απομάκρυνε πάνω στη γραμμή.\nΑπό εκεί και περα ο Ολυμπιακός πήρε ξανά τον έλεγχο του αγώνα και τελείωσε την πρόκριση στο 70`, όταν ο Aμπντούν μετά από εξαιρετική ασίστ του Γέστε έκανε το τελικό 3-1.\nΠιερικός: Καρακούτσης, Πουρσανίδης, Γιαζιτζόγλου, Κωτσιόπουλος, Δήμου, Ιντζόγλου, Τόσκας, Κοντέων, Ελευθεριάδης (76` Ελευθεριάδης), Πέντα, Μπλαζέφσκι\nΟλυμπιακός: Δασκαλάκης, Παπάζογλου, Παπαδόπουλος, Mαρκάνο (37` Ποτουρίδης), Mοντέστο, Oρμπάιθ, Ιμπαγάσα (46` Τοροσίδης), Γέστε (88` Φουστέρ), Aμπντούν,Mόνχε, Πάντελιτς\nΟ Γιώργος Τανατζής θα είναι ο πρώτος διαιτητής στην αναμέτρηση του Πανιωνίου με τον Ολυμπιακό στη Νέα Σμύρνη στις 4 Ιανουαρίου για την 11η αγωνιστική της Α1.\nΜαζί του οι Παπαπέτρου και Ανδρικόπουλος. Θυμίζουμε ότι ο Θρύλος έχει ρεπό την 10η αγωνιστική που θα διεξαχθεί στις 28 Δεκεμβρίου.\nΤο πρόγραμμα, οι διαιτητές και οι κομισάριοι της 11ης αγωνιστικής:\nΤετάρτη 4 Ιανουαρίου 2012 Βενετόκλειο\n16.00 Κολοσσός Ρόδου – Ρέθυμνο Χριστοδούλου,Κορομηλάς, Πουρσανίδης Γ. (Βιτζηλαίος) ΔΓ Νέας Σμύρνης\n19.00 Πανιώνιος – Ολυμπιακός Τανατζής, Παπαπέτρου, Ανδρικόπουλος (Μαύρος) Αλεξάνδρειο\n17.00 Άρης – Μαρούσι Σχινάς, Σώμος, Μήτσιου (Παπαγεωργίου) ΔΚΓ Κραχτίδης\n17.00 ΚΑΟ Δράμας – ΠΑΟΚ Πηλοϊδης, Ψαριανός, Κατραχούρας (Τσανίδης) ΕΑΚ Γλυφάδας\n17.00 Ίκαρος Καλλιθέας – Ηλυσιακός Φούφης, Γκούμας, Πανταζής (Γιοχαλής)\nΠέμπτη 5 Ιανουαρίου 2012 ΟΑΚΑ\n19.00 Παναθηναϊκός – Περιστέρι Μάνος, Βαρδάλος, Νικολούλης\n«Κοστάντσο τουρίστα φύγε...!».\nΑυτό έγραφε πανό που αναρτήθηκε στο γήπεδο της Κατερίνης στον αγώνα Κυπέλλου του Πιερικού με τον Ολυμπιακό, υπογεγραμμένο από... G7.\nΟ Φράνκο Κοστάντσο δεν έπεισε ούτε την ομάδα ούτε τον κόσμο, με αποτέλεσμα ο Ολυμπιακός να αναζητά τη χρυσή τομή για να φύγει και στον κόσμο της ομάδας υπάρχει δυσαρέσκεια σχετικά με τον τρόπο με τον οποίο χειρίζεται ο Αργεντινός τερματοφύλακας το μέλλον του στο Λιμάνι, η οποία εκφράστηκε με αυτόν τον τρόπο...\nΟ Μάρκο Πάντελιτς στο 30' με εύστοχο πέναλτι και στο 45'+1 με σουτ πέτυχε τα γκολ του Θρύλου, ενώ λίγο πριν είχε ισοφαρίσει ο Πιερικός.\nΓια τις σημαντικές απουσίες των Σπανούλη-Παπαδόπουλου, τα νέα παιδιά που καλούνται να ανταποκριθούν και να καλύψουν το κενό του αρχηγού στο παρκέ, αλλά και την αντίδραση που περιμένει από την ομάδα, μίλησε ο Ντούσαν Ίβκοβιτς, στις καθιερωμένες του δηλώσεις πριν τα ευρωπαϊκά ματς.\nΟ προπονητής του Ολυμπιακού, ανέφερε αρχικά:\n«Το παιχνίδι με την Νανσί είναι το τελευταίο για την πρώτη φάση της Ευρωλίγκας και εμείς θέλουμε να δείξουμε το καλύτερό μας πρόσωπο, να δείξουμε ότι βρισκόμαστε στη σωστή κατεύθυνση. Απότομα όμως μείναμε χωρίς τη βάση μας αφού στην τελευταία προπόνηση τραυματίστηκε ο Σπανούλης. Το ματς είναι πολύ δύσκολο αφού αναγκαζόμαστε να παίξουμε χωρίς τον αρχηγό μας και τον πρώτο σκόρερ της ομάδας, αλλά και χωρίς τον Λάζαρο Παπαδόπουλο.\nΌπως είναι χτισμένη η ομάδα μιλάμε για τα δύο πιο έμπειρα παιδιά της ομάδας μας, αυτοί είναι η βάση μας σε θέματα δημιουργίας και σαν στιλ παιχνιδιού. Όλα αυτά συνέβησαν ξαφνικά και έχουμε ελάχιστο χρόνο μπροστά μας, ωστόσο θα πρέπει να αντιδράσουμε σαν ομάδα».\nΣτη συνέχεια ο "Ντούντα" μιλώντας για τις λύσεις που καλείται να βρει, ώστε να καλύψει το κενό του Βασίλη Σπανούλη, κόντρα στο συγκρότημα του Μονσό, ανέφερε:\n«Χρειάζεται να είμαστε πολύ συγκεντρωμένοι και να κάνουμε μεγάλη προσπάθεια. Η προπόνηση που θα κάνουμε στο γήπεδο της αναμέτρησης θα μας δώσει την ευκαιρία να δουλέψουμε σε κάποια πράγματα. Πρέπει να είμαι πιο κοντά στους παίκτες μου τώρα και να προσπαθήσουμε να ξεπεράσουμε τις απουσίες μέσα από την ομαδικότητα.\nΔε γίνεται να περιμένουμε από κάποια παιδιά να κάνουν ότι κάνει στο παρκέ ο Σπανούλης, θέλει λίγο χρόνο. Η ψυχολογία θα παίξει σημαντικό ρόλο στον αγώνα και το τελευταίο πράγμα που χρειάζεται είναι να αγχωθούν οι παίκτες, να αισθανθούν μεγαλύτερη πίεση. Η δουλειά μας θα καλύψει τα πάντα. Απλά σκεφτείτε πως παίξαμε τον Οκτώβριο με την Μπιλμπάο και πως παίξαμε την περασμένη εβδομάδα με την Καντού».\nΟ Γιάννης Ζαραδούκας εκπροσώπησε σήμερα (21/12) τους ποδοσφαιριστές του Ολυμπιακού, στο σπίτι του «Χαμόγελου του Παιδιού» στο Μοσχάτο.\nΟ αριστερός μπακ του Ολυμπιακού, Γιάννης Ζαραδούκας, σχολίασε:\n«Είμαστε μια οικογένεια και θεωρώ υποχρέωσή μας να βρισκόμαστε κοντά στους ανθρώπους που το έχουν ανάγκη αυτές τις μέρες. Οι ποδοσφαιριστές και οι ομάδες έχουν την υποχρέωση να βοηθούν».\nΟ πρόεδρος της ΕΠΣ Πειραιά, Σταύρος Μπρατσόλης, σχολίασε:\n«Αυτές οι ενέργειες είναι σημαντικές και μπράβο στο έργο που επιτελούν οι άνθρωποι εδώ, που φροντίζουν τα παιδιά». Το σπίτι επισκέφθηκε και ο επιχειρηματίας κ. Ζαντίδες, ο οποίος προσέφερε χρηματικό ποσό.\nΣύμφωνα με πληροφορίες του "gazzetta.gr", οι πρόεδροι του Ολυμπιακού, αφοι Αγγελόπουλοι, έφτασαν σε προφορική συμφωνία με τον Μάρκο Γιάριτς.\nΟ Ολυμπιακός έψαχνε έναν γκαρντ και έναν σέντερ, όμως, ο τραυματισμός του Βασίλη Σπανούλη δρομολόγησε πιο γρήγορα τις εξελίξεις, αφού ο V-Span θα μείνει εκτός αγωνιστικής δράσης για τρεις με τέσσερις εβδομάδες λόγω διαστρέμματος και οι πρόεδροι των ερυθρόλευκων, προκειμένου να αναπληρωθεί το κενό του αρχηγού της ομάδας συμφώνησαν με τον Μάρκο Γιάριτς.\nΓια να ολοκληρωθεί η μεταγραφή πρέπει να δώσει το "ΟΚ" ο Ντούσαν Ίβκοβιτς, καθώς έχει μερικούς τελευταίους ενδοιασμούς. Το όνομα του Γιάριτς είχε «παίξει» για τους «ερυθρόλευκους», κάτι, όμως, το γεγονός πως ο Σέρβος γκαρντ ήταν χωρίς ομάδα εδώ και μήνες, κάτι η μεταξύ τους κόντρα από τον καιρό που και οι δύο ήταν στην εθνική Σερβίας, έκαναν τον προπονητή της ομάδας του Πειραιά να το σκέφτεται και δεύτερη φορά.\nΤη σεζόν που τελείωσε ο Μάρκο Γιάριτς αγωνίστηκε με τη φανέλα της Σιένα και σε δώδεκα παιχνίδια στην Ευρωλίγκα είχε 5,1 πόντους μέσο όρο (75%βολ, 56,1%διπ, 15,8%τριπ), 1.4 ριμπάουντ, 1,3 ασίστ και 1 λάθος σε 12:30 συμμετοχής.\nΟι φίλαθλοι του Θρύλου είχαν την ευκαιρία να μιλήσουν με τoυς παίκτες του Ολυμπιακού, να φωτογραφηθούν μαζί τους και να πάρουν αυτόγραφα, το πρωί της Τετάρτης.\nΤο ξενοδοχείο στην παραλία της Κατερίνης γέμισε από ερυθρόλευκους πιστούς και οι παίκτες του Ερνέστο Βαλβέρδε δεν άφησαν κανένα παραπονεμένο.\nΟ λαός του Θρύλου βρίσκεται παντού και στη Βόρεια Ελλάδα το ερυθρόλευκο στοιχείο είναι πολύ έντονο.\nΦιλική ήττα με σκορ 2-1, γνώρισαν οι Νέοι του Ολυμπιακού από την εθνική Νέων, στις αθλητικές εγκαταστάσεις του Ρέντη, με τους ερυθρόλευκους του Σίνισα Γκόγκιτς, να παίζουν κατά διαστήματα καλό ποδόσφαιρο και να προσπαθούν για κάτι καλύτερο, αλλά κάποια κενά στην άμυνα στοίχισαν και έτσι ηττήθηκαν.\nΑπό τον Ολυμπιακό έλειπαν και τρεις βασικοί παίκτες, που αγωνίστηκαν με την εθνική Νέων. Οι Χαράλαμπος Λυκογιάννης, Κώστας Ρουγκάλας και Δημήτρης Διαμαντάκος, αγωνίστηκαν με το αντιπροσωπευτικό μας συγκρότημα.\nΗ Εθνική προηγήθηκε στο 32’ με αυτογκόλ του Σταμογιάννου, ενώ ο ίδιος παίκτης στο 40’ ισοφάρισε σε 1-1 για τον Ολυμπιακό με ωραίο σουτ έξω από τη μεγάλη περιοχή των αντιπάλων. Το τελικό 2-1 για την Εθνική «έγραψε» ο Διαμαντάκος στο 48’.\nΗ τελευταία αγωνιστική πρόκληση του Ολυμπιακού για το 2011 είναι η πρόκριση στην επόμενη φάση του Κυπέλλου Ελλάδος. Οι ερυθρόλευκοι θέλουν να κλείσουν θετικά τη χρονιά και η νίκη επί του Πιερικού δεν είναι συζητήσιμη, αφού στόχος της ομάδας είναι το νταμπλ.\nΓια την σημερινή αναμέτρηση λοιπόν, ο προπονητής του Ολυμπιακού, Ερνέστο Βαλβέρδε, επέλεξε τους εξής παίκτες του για την βασική του 11άδα:\nΔασκαλάκης, Μοντέστο, Παπάζογλου, Παπαδόπουλος, Μαρκάνο, Ορμπάιθ, Ιμπαγάσα, Γέστε, Αμπντούν, Μόνχε, Πάντελιτς.


«Κουέστα και Σβαμπ στον Θρύλο της Κύπρου» | www.monoapoel.com Το πορτοκαλί site. Παρασκήνιο, Σχόλια, Ειδήσεις για το ΑΠΟΕΛ\n· 7 May, 19:24\nΔημοσίευμα της Ελλαδικής ιστοσελίδας Sporday.gr, στέλνει τον τερματοφύλακα Κουέστα, του Άρη Θεσσαλονίκης αλλά και τον Στέφαν Σβαμπ μέσο του ΠΑΟΚ, στην Κύπρο για λογαριασμό της Ομάδας μας.\n«Οι κυπριακές «Σειρήνες» αναμένεται να ηχήσουν πολύ μελωδικά το φετινό καλοκαίρι για ουκ ολίγους ποδοσφαιριστές που αγωνίζονται στη Super League, ακόμη και για παίκτες που ανήκουν στα ρόστερ των ομάδων που συνθέτουν το Top 5 της κατηγορίας.\nΤο συμβόλαιο του πανύψηλου Ισπανού τερματοφύλακα του Άρη, ολοκληρώνεται στις 30 Ιουνίου και όχι μόνο θα παραμείνει κάτοικος «Κλεάνθης Βικελίδης», αλλά κατά 90% δεν θα παραμείνει καν κάτοικος Ελλάδος. Εννοείται ότι στις μεταγραφές ποτέ δε λες ποτέ αν δεν δεις υπογραφές, αλλά η συγκεκριμένη υπόθεση μοιάζει να βρίσκεται στην τελική ευθεία.\nΠαρά το γεγονός ότι αρκετές ελληνικές ομάδες βολιδοσκόπησαν τις προθέσεις του Κουέστα για την επόμενη σεζόν, μέσω του ατζέντη του, έπεσαν πάνω σε κλειστές πόρτες, κάτι που φανερώνει ότι ο βασικός τερματοφύλακας του Άρη έχει ήδη βρει τον νέο σταθμό της καριέρας του. Ποιος θα είναι αυτός;\nΠιθανότατα ο ΑΠΟΕΛ!\nΆντε να σας αποκαλύψουμε και το όνομα ενός ακόμη ποδοσφαιριστή που έχει μπει για τα καλά στο στόχαστρο του ΑΠΟΕΛ. Στέφαν Σβαμπ λέγεται. Γενικά ο «Θρύλος» της Κύπρου θα μας απασχολήσει αρκετά τις επόμενες εβδομάδες σε όλα τα επίπεδα. Να είστε σίγουροι γι’ αυτό.\nΌπως επίσης να θυμάστε ότι η αβεβαιότητα που επικρατεί στον Άρη με τις εκκρεμείς δικαστικές υποθέσεις, αποτελεί αυτή τη στιγμή τον πιο ισχυρό σύμμαχο για κάθε μορφής… Σειρήνες. Όχι μόνο τις ελληνικές αλλά και τις κυπριακές!»\nΟ Άλεξ Γκόγκιτς για το μέλλον του


Κόκκινο το ντέρμπι στο βόλεϊ | in.gr\nΟι ερυθρόλευκοι επικράτησαν στο τάι μπρέικ του μαχητικού Παναθηναϊκού\nΟ Ολυμπιακός επικράτησε στο ντέρμπι της Α1 βόλεϊ του Παναθηναϊκού με 3-2 σετ μετά από ένα πολύ μεγάλο παιχνίδι που κρίθηκε στο τάι μπρέικ. Ήταν ένα συγκλονιστικό ματς ανάμεσα στους δύο αιώνιους αντιπάλους στο κλειστό της Κυψέλης, με τον πρωταθλητή Ολυμπιακό να δυσκολεύεται κόντρα στον πολύ μαχητικό Παναθηναϊκό, που είχε σε ονειρική βραδιά τον 18χρονο Αλέξανδρο Ράπτη (σταμάτησε στους 22 πόντους). Οι δύο ομάδες έδωσαν σκληρή μάχη μέχρι τον τελευταίο πόντο, με τον Ολυμπιακό να παίρνει τελικά τη νίκη με τον άσσο του Τερβαπόρτι.\nΟι Πειραιώτες ήταν το απόλυτο φαβορί κόντρα σε έναν Παναθηναϊκό που έσωσε την κατηγορία στα πλέι άουτ πέρυσι. Ωστόσο στο γήπεδο έγινε μια πραγματική μάχη. Οι πράσινοι διαμαρτύρονται (ορθά) για ένα λάθος του διαιτητή στο τάι μπρέικ στο 12-11, σε άσσο του Ράπτη που δεν μέτρησε. Κορυφαίος για τους γηπεδούχους ο νεαρός ακραίος ενώ για τον Ολυμπιακό ο εντυπωσιακός Γκάβι Σμιτ (22 π.) έκανε την διαφορά.\nΣτο πρώτο σετ καμία ομάδα δεν μπορούσε να χτίσει μια διαφορά ασφαλείας. Ο Μπέμε από το σερβίς έβαλε μπροστά τον Ολυμπιακό με δύο πόντους κι αργότερα ο Σμιτ έκανε και το 9-12. Οι τρεις πόντοι ήταν και η μεγαλύτερη διαφορά, που εξανανεμίστηκε με το λάθος τον Στεφάνου και Φράγκου που έδωσε τη δυνατότητα στον Παναθηναϊκό να κάνει το 17-17. Οι Πράσινοι έφτασαν στο 24-22 μετά το χαμένο σερβίς του Κουμεντάκη, έχασαν όμως τα σετ μπολ, με τον Ραουβέρντινκ να ισοφαρίζει σε 24-24 και τον Ολυμπιακό να κάνει το 0-1 με εντυπωσιακό μπλοκ άουτ του Μπέμε (25-27).\nΣτο δεύτερο σετ, οι πράσινοι μπήκαν πολύ δυναμικά και δεν έδειξαν διατεθειμένοι να αφήσουν τους Ερυθρόλευκους να κάνουν το 0-2. Ο Γιορντάνοφ με άσσο έκανε το 6-3 για το Τριφύλλι, με τη διαφορά να φτάνει μέχρι και στο +5 (10-5) αλλά και στο +8! Οι Πράσινοι είχαν την ψυχολογία, ο Ολυμπιακός με Σμιτ και Πελεκούδα προσπάθησε να αλλάξει τον ρουν της ιστορίας, όμως μάταια ο Παναθηναϊκός κατέκτησε σχετικά εύκολα το σετ και έκανε το 1-1 (25-18).\nΣτο τρίτο σετ, οι ερυθρόλευκοι είχαν το πάνω χέρι. Ο Γκάβι Σμιτ δυσκόλευε την υποδοχή των γηπεδούχων, το μπλοκ του Ολυμπιακού λειτουργούσε υπέροχα, ο Τερβαπόρτι μπήκε στην εξίσωση και προσέφερε έξυπνους πόντους, και μετά από σωρεία χαμένων σερβίς εκατέρωθεν, άσσο του Πετρέα για το 17-14 και λάθος του Γιάκομπσεν στο δικό του σερβίς (πάτησε γραμμή) έγινε το 1-2 (18-25). Αμφίρροπα τα πράγματα και στο τέταρτο σετ. Κάτι που υποδεικνύει και το τελικό 25-21.\nΟι δύο ομάδες πήγαιναν χέρι -χέρι μέχρι το 8-8. Ένας πρώτος χρόνος του Πελεκούδα και ένας άσος του Γιορντάνοφ έβαλαν τους Πράσινους μπροστά με 2 (10-8), το λάθος του Ανδρεάδη αμέσως μετά επέτρεψε στον Παναθηναϊκό να κάνει και το +3, ενώ η διαφορά έφτασε και στους πέντε. Ο Ολυμπιακός προσπάθησε να αντιδράσει, με τους πρώτους χρόνους του πολύπειρου Ανδρεάδη και τον εντυπωσιακό Σμιτ, όμως ο Ράπτης (στο ντεμπούτο με την πράσινη φανέλα) ήταν πανταχού παρών. Ο Ζουπάνι στο 24-21 έκανε λάθος στο σερβίς του πατώντας γραμμή και έτσι ο Παναθηναϊκός έκανε το 2-2 (25-21) στέλνοντας την αναμέτρηση στο τάι μπρέικ.\nΤελικά ο Ολυμπιακός επικράτησε στο τάι μπρέικ με 15-13 και πήρε τη νίκη στο μεγάλο ματς με τον Παναθηναϊκό.


Μπουφές Νο7024 - souxlakis.gr\nΜοναδικός μπουφές τραπεζαρίας με έντονες διχρωμίες και άνετους χώρους.\n1290.32€ 959.68€ -26%\nΑποτελείται από υψηλής ποιότητας ξύλο δρυ, που έχει ειδική επίστρωση λάκας γκοφρετέ, σε μαύρο και γκρι χρώμα εναλλάξ. Το μέγεθός του είναι αρκετά μεγάλο, κάτι που σημαίνει ότι διαθέτει επίσης άνετους και αρκετούς χώρους για την αποθήκευση των πραγμάτων σας. Η ποιότητα κατασκευής είναι άριστη, και σε αυτό οφείλεται η σταθερότητα της κατασκευής.\nΟ μπουφές αυτός συνδυάζεται με πάρα πολλά έπιπλα τραπεζαρίας, αφού οι γήινες αποχρώσεις του δένουν με διάφορα στυλ και αποχρώσεις επίπλων. Το έπιπλο αυτό μπορείτε να το βρείτε σε διάφορους χρωματικούς συνδυασμού ς και μεγέθη. Επωφεληθείτε από την προσιτή του τιμή και επιλέξτε αυτό τον πολύ όμορφο μπουφέ τραπεζαρίας!\n-Γκρί λάκα γκοφρετέ\n-Μαύρη λάκα γκοφρετέ


Χρηματιστήριο Αθηνών: Κλείσιμο με οριακή πτώση – Απώλειες 5,69% σε μία εβδομάδα – THE PAPER\nΧρηματιστήριο Αθηνών: Κλείσιμο με οριακή πτώση – Απώλειες 5,69% σε μία εβδομάδα\nΣχεδόν «ακίνητη» έμεινε η Αθήνα, αφού όπως συνηθίζεται το τελευταίο διάστημα, κάθε Παρασκευή, οι επενδυτές δεν αναλαμβάνουν ρίσκο, καθώς περιμένουν να δουν κάποιες νεώτερες εξελίξεις είτε για τον ιό, είτε οικονομικές.\nΗ αγορά διατήρησε τις δυνάμεις και στο τέλος έκλεισε στις 540,74 μονάδες καταγράφοντας οριακές απώλειες 0,13%, ενώ η αξία των συναλλαγών ανήλθε στα 38,7 εκατ. ευρώ. Σε εβδομαδιαίο επίπεδο οι απώλειες του Δείκτη ήταν 5,69%.\nΌπως χθες η αγορά κινήθηκε με άνοδο έως και 1% με τις τράπεζες να έχουν μεικτή εικόνα, αλλά αργότερα η οδός Αθηνών έφθασε να έχει απώλειες έως και – 1%.\nΤελικά, με τους χαμηλούς τζίρους οι συμμετέχοντες κατάφεραν να διατηρήσουν την αγορά πέριξ των 540 μονάδων, όπου συνεχίζεται μια συσσώρευση εδώ και μια εβδομάδα.\nΗ αντίδραση της Wall street απέναντι στις απώλειες των θέσεων εργασίας ήταν ήπια καθώς ο Dow Jones κατέγραφε οριακή πτώση, ενω ο Δείκτης SP και ο Nasdaq σημείωναν κέρδη καθώς οι θέσεις εργασίας ήταν ήδη στις τιμές των μετοχών και ομολόγων, γι αυτό προεξοφλούν θετικότερες εξελίξεις.\nΤο κεντρικό θέμα που απασχολεί την κυβέρνηση, αλλά τα media στις ΗΠΑ είναι πώς θα διοχετευθούν τα δάνεια προς τις επιχειρήσεις, ώστε να διατηρήσουν, κυρίως, τις θέσεις εργασίας, το αποκαλούμενο payroll.\nΟ οικονομικός σύμβουλος της κυβέρνησης Trump Larry Coudlow μιλώντας στο Bloomberg, είπε ότι, οι επιλεγμένες τράπεζες απο την FED είναι έτοιμες προκειμένου να δοθούν τα δάνεια με χαμηλό επιτόκιο – αν και δεν απάντησε ειδικότερα σε ερώτηση για την λίστα των τραπεζών που ήδη μπορούν να δώσουν δάνεια.\nΗ έναρξη αποπληρωμής θα είναι μετά από έξι μήνες και η βασική προϋπόθεση είναι το 45% των χρημάτων να κατευθυνθεί για την διατήρηση των θέσεων εργασίας, ενώ τα υπόλοιπα θα χρησιμοποιηθούν για κεφάλαιο κίνησης, έξοδα κλ.π.\nΑυτή λοιπόν είναι η βασική διαφορά με την Ευρώπη, όπου η Γερμανία επιμένει να προτάσσει τον ESM και αρνείται τα ευρώ – ομόλογα. Την ώρα που καταστρέφονται οι μικρές επιχειρήσεις οι Γερμανοί που χρησιμοποιούν την ΕΚΤ για να έχουν αρνητικά επιτόκια – αρνούνται την στήριξη των συστημάτων υγείας και των επιχειρήσεων.\nΒουτιά 2,94% η μετοχή της Eurobank στα 0,3368 ευρώ με 9,30 εκατ. μετοχές. Αμετάβλητη η Εθνική στα 1,02 ευρώ. Με πτώση 2,77% η Alpha bank στα 0,61 ευρώ. Αμετάβλητη η Τράπεζα Πειραιώς στα 1,14 ευρώ.\nΣτήριγμα της ελληνικής αγοράς ήταν για δεύτερη ημέρα η μετοχή της Coca- Cola στα 19,26 ευρώ. Με άνοδο 1,75% η ΔΕΗ, μετοχή η οποία συνεχίζει σταθερά στην περιοχή των 2,21 ευρώ.\nΜε άνοδο 3,17% έκλεισε ο ΟΠΑΠ στα 6,5 ευρώ – μετά τις διευκρινίσεις που δόθηκαν από τη διοίκηση της εταιρείας. Κέρδη 2,35% για την Autohellas στα 3,92 ευρώ με 47 χιλιάδες κομμάτια.\nΜε κέρδη 3,9% έκλεισε η Αεροπορία Αιγαίου στα 4,30 ευρώ, με 146 χιλιάδες κομμάτια. Κέρδη 4,62% για τα Ελληνικά Πετρέλαια στα 5,44 ευρώ. Με άνοδο 1,77% η ΜΟΤΟΡ ΟΙΛ στα 11,50 ευρώ.\nΧρηματιστήριο Αθηνών: Έκλεισε με πτώση 0,78% Χρηματιστήριο Αθηνών: «Απελευθερώθηκε» η Αθήνα – Κλείσιμο με άνοδο Με άνοδο έκλεισε το Χρηματιστήριο Αθηνών\nΓενικός ΔείκτηςΉπια πτώσηκλείσιμομετοχέςχρηματιστήριο Αθηνών\nBy giorgos Apr 03, 2020\n1.Disneyland – Παρίσι: Κλειστή μέχρι την 1η Απριλίου λόγω «έκρηξης» κρουσμάτων κορονοϊού\n2.Σαλάχ: «Θέλω να μείνω στην Λίβερπουλ»\n3.Τραγωδία στον Ισημερινό: Πολύνεκρο τροχαίο με παιδιά\n4.Ολυμπιακός: «Τρελάθηκε» κι ο Μαρινάκης στο γκολ του Χασάν\n5.Ο Άρης εξετάζει τον Μπαράλες για την «αφλογιστία» στην επίθεση


Dickey's Barbecue Pit, Porterville - Κριτικές εστιατορίων - TripAdvisor\nPorterville ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Καλώς ορίσατε και πάλι! ΓΙΝΕΤΕ ΜΕΛΟΣσε:Αναζήτηση Porterville: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΗνωμένες Πολιτείες Καλιφόρνια Porterville Εστιατόρια σε Porterville Dickey's Barbecue Pit\nΝο 32 από 85 στην κατηγορία Εστιατόρια για: Porterville €€ - €€€\nΑμερικανική, Μπάρμπεκιου 73 N Main St, Porterville, CA 93257-3711+1 559-783-2227Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 29 κριτικέςΕξαιρετικό37%Πολύ καλό20%Μέτριο24%Ανεπαρκές13%Πολύ κακό6%πριν από 2 εβδομάδες“Disapointment”2 Αυγ 2016“take-out”Ανοιχτό τώρα11:00 - 21:00Κυρ - Σαβ11:00 - 21:00Αναλυτικό ωράριο ΚΟΥΖΙΝΕΣ Αμερικανική, Μπάρμπεκιου ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 73 N Main St, Porterville, CA 93257-3711Όλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό10Πολύ καλό6Μέτριο7Ανεπαρκές4Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (13)Αγγλικά (29)Γλώσσα Ελληνικά (13)Αγγλικά (29)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgcamp13Hartselle, Αλαμπάμα515Η κριτική γράφτηκε πριν από 2 εβδομάδες Την απογοήτευσήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι841brooklyn05Kihei, Χαβάη6910Η κριτική γράφτηκε 2 Νοεμβρίου 2016 Αν σας αρέσει αυτό το μπάρμπεκιου είναι το μέρος που πρέπει να πάτεΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarisol S14Η κριτική γράφτηκε 3 Αυγούστου 2016 Take-Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nKurt BHallettsville, Τέξας3612Η κριτική γράφτηκε 3 Ιουλίου 2016 On a Comparative Basis, Pretty BadΜετάφραση Google ΠερισσότεραΕυχαριστούμε, Kurt B Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdrmitchell4461Norco, Καλιφόρνια514Η κριτική γράφτηκε 8 Ιουνίου 2016 μέσω κινητής συσκευής Δεν είναι οικονομικά προσιτήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDGrizPorterville, Καλιφόρνια7940Η κριτική γράφτηκε 11 Απριλίου 2016 Μου λείπει η παλιά ιδιοκτήτεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGrandFatheΚαλιφόρνια86Η κριτική γράφτηκε 12 Σεπτεμβρίου 2015 Εγκαταστάσεις BBQ στην καλύτερη PortervilleΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nVictoria R1Η κριτική γράφτηκε 29 Αυγούστου 2015 Dead on Friday night -- no bar, no beerΜετάφραση Google ΠερισσότεραΕυχαριστούμε, Victoria R Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCynthia JPorterville, Καλιφόρνια4010Η κριτική γράφτηκε 23 Αυγούστου 2015 Νόστιμο και σε καλή τιμήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLynne B71Η κριτική γράφτηκε 12 Αυγούστου 2015 μέσω κινητής συσκευής Best στήθουςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLa Fuente15 κριτικές 0,11 χλμ μακριά El Tapatio40 κριτικές 0,63 χλμ μακριά Hoagie's Heroes7 κριτικές 0,51 χλμ μακριά Yum-Yum Donuts7 κριτικές 0,13 χλμ μακριά Κοντινά αξιοθέαταLake Success15 κριτικές 8,86 χλμ μακριά McDermont Field House15 κριτικές 16,94 χλμ μακριά Exeter Murals21 κριτικές 28,1 χλμ μακριά Tulare Outlet Center64 κριτικές 33,89 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Dickey's Barbecue Pit και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n73 N Main St, Porterville, CA 93257-3711 Τοποθεσία:


ΤΑΡΤΑ ΜΕ ΠΡΑΣΑ ΚΑΙ ΠΛΙΓΟΥΡΙ - Ντίνα Νικολάου\n1 δόση ζύμης μπριζέ (περίπου 300 γρ.)\nλίγο αλεύρι, για το φύλλο\nλίγο ελαιόλαδο, για τη φόρμα\n1 φλιτζ. τσαγιού πλιγούρι, κατά προτίμηση ψιλό\n½ φλιτζ. τσαγιού (100 ml) χλιαρό νερό\n4 – 5 μεγάλα πράσα, μαζί με το τρυφερό πράσινο μέρος, κομμένα σε λεπτές ροδέλες\nτα φύλλα από 1 ματσάκι δυόσμο ή μέντα, ψιλοκομμένα\nΓια τη μπεσαμέλ (περίπου 900 γρ.)\n70 γρ. γλυκιά γραβιέρα, τριμμένη\nΒήμα 1 Για τη ζύμη: Λαδώνω ελαφρώς μια φόρμα για τάρτες (ή ένα ρηχό στρογγυλό ταψάκι) με διάμετρο 26 – 28 εκ.\nΒήμα 2 Σε μια ελαφρώς αλευρωμένη επιφάνεια ανοίγω τη ζύμη σε φύλλο πάχους 1/2 εκ. και διαμέτρου περίπου 30 εκ., δηλαδή λίγο μεγαλύτερη από τη φόρμα. Απλώνω το φύλλο στο ταψάκι, φροντίζοντας να εφαρμόσει καλά και στα τοιχώματα, κόβω τυχόν περισσεύματα και το τρυπάω σε διάφορα σημεία με ένα πιρούνι. Καλύπτω το φύλλο με διάφανη μεμβράνη και το βάζω στο ψυγείο, μέχρι να ετοιμάσω τη γέμιση.\nΒήμα 3 Για τη μπεσαμέλ: Σε ένα κατσαρολάκι ζεσταίνω το γάλα και την κρέμα γάλακτος, χωρίς να τα αφήσω να κάψουν.\nΒήμα 4 Σε μια μέτρια κατσαρόλα ζεσταίνω το βούτυρο σε μέτρια φωτιά και, όταν λιώσει, ρίχνω πασπαλιστά το αλεύρι και το ανακατεύω αμέσως με το σύρμα. Το καβουρδίζω για 2 – 3 λεπτά, μέχρι να αποκτήσει ένα σκούρο χρυσαφένιο χρώμα, ανακατεύοντας διαρκώς με το σύρμα. Σταδιακά και χωρίς να σταματήσω το ανακάτεμα, ρίχνω το γάλα με την κρέμα γάλακτος. Ζεσταίνω το μείγμα αυτό για λίγα λεπτά, χωρίς να σταματήσω το ανακάτεμα, μέχρι η κρέμα να δέσει σχετικά. Αποσύρω από τη φωτιά, προσθέτω τους κρόκους και τη γραβιέρα, νοστιμίζω με αλάτι, πιπέρι και λίγο τριμμένο μοσχοκάρυδο και σκεπάζω την κατσαρόλα με διάφανη μεμβράνη, την οποία εφαρμόζω στην επιφάνεια της κρέμας, για να μην σχηματιστεί κρούστα. Αφήνω κατά μέρος.\nΒήμα 5 Για τη γέμιση: Σε ένα μπολ βάζω το πλιγούρι και προσθέτω το νερό και το ελαιόλαδο. Ανακατεύω και αφήνω κατά μέρος για 30 λεπτά, μέχρι το πλιγούρι να αφρατέψει και να πιει το υγρό.\nΒήμα 6 Βάζω να βράσει άφθονο αλατισμένο νερό σε μια κατσαρόλα και, όταν κοχλάσει, ρίχνω τα πράσα και τα ζεματίζω για 3 λεπτά (μετρώ το χρόνο από τη στιγμή που το νερό θα ξαναπάρει βράση). Τα στραγγίζω πολύ καλά.\nΒήμα 7 Για την τάρτα: Προθερμαίνω το φούρνο στους 180°C.\nΒήμα 8 Στύβω καλά το πλιγούρι με τα χέρια μου.\nΒήμα 9 Αφαιρώ τη μεμβράνη από την μπεσαμέλ και προσθέτω τα πράσα, το πλιγούρι και το δυόσμο (ή μέντα). Νοστιμίζω με αλάτι και πιπέρι και ανακατεύω καλά.\nΒήμα 10 Βγάζω τη φόρμα με τη ζύμη από το ψυγείο και αφαιρώ τη μεμβράνη. Αδειάζω τη γέμιση στη ζύμη και ισιώνω καλά την επιφάνεια. Βάζω τη φόρμα σε ένα από τα μεσαία ράφια του φούρνου και ψήνω την τάρτα για περίπου 40 λεπτά, μέχρι να χρυσίσει η επιφάνεια και να ψηθεί η ζύμη.\nΒήμα 11 Την αφήνω να κρυώσει ελαφρώς και τη σερβίρω, συνοδεύοντας με πράσινη σαλάτα.


Παιδι και αναπτυξη...: Έτοιμο για το νηπιαγωγείο;\nΈτοιμο για το νηπιαγωγείο;\nΑν έχετε προγραμματίσει να στείλετε το παιδί σας στο νηπιαγωγείο, είναι σημαντικό να το προετοιμάσετε σωστά ώστε η μετάβαση από το μικρόκοσμο της οικογένειας στο νέο του σχολικό περιβάλλον να γίνει όσο το δυνατόν πιο… ανώδυνη.\nΑπό την ηλικία των 5 ετών ξεκινά υποχρεωτικά το νηπιαγωγείο. Το νηπιαγωγείο με τον παιδικό σταθμό παρουσιάζει μια ποιοτική διαφορά καθώς το παιδί μπαίνει επίσημα στο χώρο της εκπαίδευσης. Στόχος του νηπιαγωγείου είναι να αναπτύξει τη δημιουργικότητα και την αυτονομία των παιδιών, ενεργοποιώντας τη σκέψη και επιτρέποντας να βιώσουν τη χαρά που προσφέρει η κατάκτηση της γνώσης. Αν πρόκειται να γράψετε το παιδί σας σε ολοήμερο νηπιαγωγείο - με διευρυμένο δηλαδή ωράριο - θα πρέπει να είναι ακόμα περισσότερο προετοιμασμένο, ιδιαίτερα αν δεν έχει πάει ποτέ παιδικό σταθμό.\n"Πάλι τα κατάφερα"\nΕίναι σημαντικό το παιδί που ξεκινά νηπιαγωγείο να μπορεί αυτοεξυπηρετηθεί και να έχει κατακτήσει κάποιες βασικές δεξιότητες. Η νηπιαγωγός θα ενθαρρύνει και θα επιβραβεύσει την αυτονομία του παιδιού στις καθημερινές δραστηριότητες καθώς αυτές σηματοδοτούν την κατάκτηση βασικών δεξιοτήτων και στάσεων.\nΕκπαιδεύστε το να χειρίζεται αποτελεσματικά την τσάντα και τα πράγματα που έχει μέσα.\nΒοηθήστε το να μάθει να ανοίγει μόνο του το κουτί που θα του βάζετε μέσα το κολατσιό, να απλώνει και διπλώνει την πετσετούλα του.\nΕνθαρρύνετε το παιδί όχι μόνο να βγάζει αλλά να βάζει το μπουφάν του. Για να τα καταφέρει, φροντίστε το πιαστράκι του φερμουάρ να είναι αρκετά μεγάλο ώστε να μπορεί να το τραβήξει. Να είστε υπομονετικοί και να θυμάστε ότι δεν είναι δυνατό να το βάζει και να το βγάζει όσο γρήγορα το κάνουμε εμείς.\nΌσον αφορά στα παπούτσια προτιμήστε αυτά που δεν έχουν κορδόνια και φοριούνται εύκολα.\nΖΩΓΡΑΦΙΚΗ ΚΑΙ ΕΚΦΡΑΣΗ\nΞεκινώντας από το στάδιο της μουτζούρας μέχρι το τέλος του νηπιαγωγείου κάθε παιδάκι είναι σε θέση να απεικονίσει συνήθως ανθρωπάκια, ζωάκια αλλά και σπιτάκια. Δεν έχει τόσο σημασία αν τα καταφέρνει τόσο καλά στη ζωγραφική. Αυτό που είναι σημαντικό είναι να δείχνει ενδιαφέρον για το έργο, δηλαδή να αφιερώνει χρόνο, ενέργεια και συνέπεια χωρίς να αφήνει τις δουλειές του μισοτελειωμένες, απολαμβάνοντας τη χαρά της δημιουργίας.\nΦροντίστε να υπάρχει στο σπίτι μία γωνιά όπου μπορεί να πειραματιστεί για να ζωγραφίσει με διαφορετικά υλικά κηρομπογιές, μαρκαδόρους, νερομπογιές. Η ζωγραφική με κηρομπογιές μάλιστα, επειδή απαιτούν περισσότερη δύναμη, είναι ένα καλός τρόπος εξάσκησης του χεριού.\nΕνθαρρύνετέ το να περιγράφει τη ζωγραφιά του ή να πει μια ιστορία για αυτά που ζωγράφισε.\nΕκμεταλλευτείτε την ευκαιρία με διάφορες χειροτεχνίες να εξασκήσετε το παιδί στη χρήση του ψαλιδιού που θα βελτιώσει τις λεπτές κινήσεις του χεριού και το συντονισμό χεριού - ματιού. Αυτό μπορεί να βοηθήσει το παιδί να χειρίζεται το μολύβι στην πρώτη δημοτικού.\nΕΞΕΡΕΥΝΩΝΤΑΣ ΤΟΝ ΚΟΣΜΟ\nΗ φύση, μας μαθαίνει\nΤα μικρά παιδιά είναι από τη φύση τους περίεργα. Τους αρέσει να περιεργάζονται και να παρατηρούν και κάνουν πολλές ερωτήσεις για το καθετί που κεντρίζει την προσοχή τους. Τώρα το καλοκαίρι μάλιστα, το εξωτερικό περιβάλλον είναι γεμάτο ερεθίσματα, προσελκύει την προσοχή των παιδιών και προσφέρεται για πειραματισμούς και διερευνήσεις.\nΠροτρέψτε το παιδί σας να παρατηρεί όσα υπάρχουν γύρω τους ενεργοποιώντας τις αισθήσεις (θέλεις να μυρίσεις το λουλούδι, τι χρώμα έχει)\nΠαίξτε το παιχνίδι του μικρού εξερευνητή με δραστηριότητες όπως μαζεύουμε κουκουνάρια, φύλλα, βότσαλα, κοχύλια και τα παρατηρούμε.\nΑρπάξτε την ευκαιρία μέσα από την παρατήρηση του περιβάλλοντος για να επικοινωνήσετε με το παιδί.\n"Μιλάω σαν μεγάλος"\nΤο παιδί μεταξύ 4 και 5 ετών πρέπει να μιλάει καθαρά και σχεδόν κατά το πρότυπο των ενηλίκων. Θα πρέπει λοιπόν να απευθυνθείτε στον ειδικό αν το δικό σας:\nδε γίνεται κατανοητό από τους άλλους\nδεν αρθρώνει σωστά φωνολογικά όλους τους ήχους της γλώσσας\nχρησιμοποιεί μικρές και όχι σωστά οργανωμένες προτάσεις σε επίπεδο γραμματικής και σύνταξης\nδεν μπορεί να διηγηθεί καθημερινά γεγονότα ή παραμύθια μετά από διήγηση ενός ενήλικα.\nΝα κάνετε παύσεις στην ομιλία σας για να δώσετε στο παιδί σας την ευκαιρία να συνεχίσει το ίδιο τη συζήτηση.\nΝα επεκτείνετε τις προτάσεις χρησιμοποιώντας επιθετικούς προσδιορισμούς π.χ. το μικρό γατάκι είναι πάνω στο κόκκινο αυτοκίνητο.\nΝα το παροτρύνετε να μεταδίδει απλά μηνύματα σε άλλους.\nΝα του κάνετε ερωτήσεις που απαιτούν μικρή διήγηση όπως: "τι έκανες στην παιδική χαρά";\nΝα χρησιμοποιείτε τις καθημερινές δραστηριότητες για να εμπλουτίσετε το λεξιλόγιο του παιδιού κατηγοριοποιώντας τις λέξεις π.χ. φρούτα, ζώα της ζούγκλας κλπ.\nΝα απαντάτε στα "γιατί" του παιδιού σας όσο κι αν αυτό μπορεί να γίνει κάποιες φορές κουραστικό.\nΟΠΤΙΚΗ ΑΡΙΘΜΗΣΗ ΚΑΙ ΜΑΘΗΜΑΤΙΚΑ\nΟι αριθμοί είναι παντού\nΣε αυτή τη φάση δεν έχει τόση σημασία να ξέρει το παιδί να μετρά όσο να κατανοεί ποσοτικά την έννοια της αρίθμησης, να μπορεί δηλαδή να σας πει πόσα είναι έστω και λίγα αντικείμενα (δύο, τρία). Περισσότερη σημασία έχει να μπορεί να αντιλαμβάνεται την ποσότητα, το μέγεθος και έννοιες όπως "περισσότερα από" ή "λιγότερα από"...\nΒοηθήστε το να καταλάβει με ποσοτικά παραδείγματα π.χ. με τα γεμάτα με νερό ποτήρια την έννοια του περισσότερου και λιγότερου.\nΠροτρέπετέ το να σας δείχνει συχνά παραδείγματα που υποδεικνύουν τη διαφορά μεταξύ του μεγάλου και του μικρού.\nΠαροτρύνετε το σε κάθε ευκαιρία να μετράει οπτικά π.χ. ρωτήστε το πόσοι είμαστε στο δωμάτιο.


Η ΑΠΟΚΑΛΥΨΙΣ ΤΟΥ 999: Αυγούστου 2013\nΛέει ο Ιησούς στον Πέτρο, στη σημερινή περικοπή:\nεὐθέως δὲ ὁ ᾿Ιησοῦς ἐκτείνας τὴν χεῖρα ἐπελάβετο αὐτοῦ καὶ λέγει αὐτῷ· ὀλιγόπιστε! εἰς τί ἐδίστασας; (Ματθ. 14, 31)\n«Ολιγόπιστε». Μια προσφώνηση που δυστυχώς απευθύνεται σχεδόν σ' όλους όσους θέλουν να λέγονται χριστιανοί! Μας είναι εύκολο να ζητάμε θαύματα από τι Θεό αλλά δεν έχουμε την ανάλογη πίστη... Στα κύματα ο Πέτρος δείλιασε και ασθένησε η πίστη του, παρότι είχε δει τόσα θαύματα από τον Ιησού. Στις δυσκολίες και εμείς εύκολα δείχνουμε την έλλειψη δυνατής πίστης. Αφήνουμε τον φόβο και τον πανικό να επικρατεί μέσα μας. Εγκλωβισμένοι στον παθογενή εγωισμό μας, που μας παρασέρνει στα κύματα και το ναυάγιο.\nΓιατί διστάζουμε; Δεν ξέρουμε ότι ο Χριστός είναι η Ζωή και το Φως; Ο εγωισμός μας όμως, μας εμποδίζει να πάμε προς τα εκεί. Ο Κύριος εκτείνει το χέρι του αλλά εμείς δεν έχουμε πίστη και ταπείνωση για αντιτείνουμε το δικό μας χέρι για να μας βγάλει από τη φουρτούνα και τις δυσκολίες. Απαιτούμε πρώτα να μας κάνει θαύματα και μετά εμείς, άμα μας κάνει κέφι, να πιστεύσουμε σ' Αυτόν! Με αυτές τις αντιλήψεις, η ολιγοπιστία θα διογκώνεται με συνέπεια το πνευματικό ναυάγιο και την απώλεια...\nΚαι σε ποιόν δεν αρέσει το κοτόπουλο, ε; Τώρα τι σόι κοτόπουλο «του κυνηγού» είναι αυτό στην ονομασία της συνταγής, δεν το κατάλαβα. Εγώ νόμιζα ότι οι κυνηγοί κυνηγάνε ορτύκια, φασιανούς και μπεκάτσες και όχι κοτόπουλα... Εν πάσει περιπτώσει. Την παρακάτω ελκυστική συνταγή την αλίευσα από τη ΒΕΝΤΕΤΑ Νο 281 (24/9/1970).\nΤο «Πάσχα του καλοκαιριού» όπως λέμε την εορτή της κοιμήσεως της Παναγίας, έφτασε. Και μιας τα πολλά λόγια είναι φτώχεια, προτίμησα να βάλω ένα ποίημα στην Παναγία,όπως το βρήκα στο περιοδικό «Προς την ΝΙΚΗΝ» Νο 189 (13/8/1972) .\nΑναρτήθηκε από Apokalipsis999 στις 00:05 16 σχόλια\nΚαι μόνο η φράση για το ψάρι «δεν χρειάζεται να είναι εξαιρετικής ποιότητος» μου κέντρισε το ενδιαφέρον. Πάντως δείχνει απλή και εύκολη η συνταγή από τη ΒΕΝΤΕΤΑ Νο 173 (29/8/1968). Το «καλοκαιρινό» στην παρένθεση ωστόσο δεν το καταλαβαίνω. Άνετα φτιάχνεται και το χειμώνα!\nΛέει ο Ιησούς στους δύο τυφλούς που θεράπευσε:\nκαὶ ἐνεβριμήσατο αὐτοῖς ὁ ᾿Ιησοῦς λέγων· ὁρᾶτε μηδεὶς γινωσκέτω. (Ματθ. 9, 30)\nΤότε τους μίλησε αυστηρά ο Ιησούς λέγοντας: «Κοιτάτε κανείς να μην το μάθει».\nΗ προτροπή του Ιησού, ξενίζει τη σημερινή αντίληψη που έχουμε. Νομίζουμε πως οτιδήποτε για να γίνει πιστευτό πρέπει να έχει την ανάλογη προβολή και διαφήμιση. Πόσο μάλλον το θαύμα... Κι όμως. Ο Κύριος δεν ήρθε να κάνει θαύματα για το θεαθήναι, ούτε έχει ανάγκη από διαφήμιση. Στόχος του ήταν και είναι, η σωτηρία μας. Για αυτό το σκοπό χρησιμοποίησε το θαύμα. Υπερφυσικό ή όχι. Τα αποτελέσματα των θαυμάτων από μόνα τους προβάλουν το έργο του Θεού.\nΤο θαύμα είναι κυρίως ατομική υπόθεση. Προϋποθέτει την πίστη και την αντανακλά. Είναι μια μικρή επιβράβευση που όμως δεν πρέπει να γίνεται αυτοσκοπός. Πολλοί κάνουν το λάθος να θέλουν να δουν πρώτα το θαύμα και μετά να πιστεύσουν. Προτάσσοντας την ικανοποίηση του σώματος και όχι της ψυχής. Το σώμα μας όμως είναι φθαρτό και παραμένει στη γη. Στόχος μας είναι η ουράνια βασιλεία. Γι' αυτό το θαύμα δεν είναι παρά μια ενίσχυση στον αγώνα για τη σωτηρία.\nΆλλο σχόλιο για αυτήν την περικοπή εδώ.\nΝτομάτες, ζαμπόν, αυγά, τυράκι, είναι τα βασικά συστατικά της παρακάτω συνταγής από το ΡΟΜΑΝΤΣΟ Νο 1335 (1/10/1968). Δείχνει νοστιμότατη και οσονούπω θα την δοκιμάσω! Ελπίζω να μην κάνω, όπως πάντα, κανένα λάθος...!\nκαὶ ἰδὼν ὁ ᾿Ιησοῦς τὰς ἐνθυμήσεις αὐτῶν εἶπεν· ἵνα τί ὑμεῖς ἐνθυμεῖσθε πονηρὰ ἐν ταῖς καρδίαις ὑμῶν; (Ματθ. 9, 4)\nΝα μία ερώτηση που αιφνιδιάζει. Μόνο ο Θεός μπορεί να δει τι κρύβεται στο εσωτερικό των λογισμών μας. Και αυτό που έκρυβαν μέσα τους οι γραμματείς ήταν η κακία και η πονηριά. Κάτι που βέβαια δεν ήταν φανερό στον υπόλοιπο κόσμο. Ο Κύριος λοιπόν φανερώνει τις πραγματικές διαθέσεις τους. Εχθρεύονται Αυτόν που δίνει άφεση αμαρτιών στον παραλυτικό. Σκανδαλίζονται από αυτόν που προσφέρει ίαση ψυχική και σωματική από αγάπη. Γι' αυτούς υπάρχει μόνο η έννοια της τιμωρίας του Νόμου. Τους λείπει η αγάπη. Μένουνε στα προνόμια που τους δίνει η θέση τους και υποτιμούν το συνάνθρωπό τους. Αντί να χαρούν που ο παραλυτικός έγινε καλά, τα βάζουν με τον Ιησού!\nΟ Κύριος μιλάει κατευθείαν στην κακή τους καρδιά. Γιατί σκέφτεστε πονηρά; Γιατί αφήνετε το σκοτάδι του εγωισμού να σας τυφλώνει; Μια φράση που απευθύνεται σε πολλούς από μας, μιας και εύκολα παρασυρόμαστε και μιμούμαστε τους γραμματείς. Αντί να εγκωλπιστούμε την αγάπη που δίδαξε ο Χριστός, γεμίζουμε την καρδιά μας από κακία.\nΛεμονάκι μυρωδάτο λέει ένα παλιό τραγουδάκι, αλλά εκτός από τη μυρωδιά, το λεμόνι έχει και πρακτικές λύσεις για τον καλλωπισμό των γυναικών! Και μιας και είναι φθηνότερο από κάμποσα καλλυντικά, για ρίξτε μια ματιά στις χρήσεις που προτείνει το παρακάτω αρθράκι από τη ΒΕΝΤΕΤΑ Νο 168 (25/7/1968). Πλάκα πλάκα, κάτι ήξεραν οι παλιοί, έτσι;\nΥ.Γ. Εγώ για ευνόητους λόγους, ανήρ γαρ, δεν το έχω δοκιμάσει. Άσε που έχω αλλεργία...


Ο νέος ηθοποιός Κώστας Μαγκλάρας, μιλάει στην Κουλτουρόσουπα.\nΕίστε εδώ: Home / Συνεντεύξεις / Ο νέος ηθοποιός Κώστας Μαγκλάρας, μιλάει στην Κουλτουρόσουπα.\n16 Νοεμβρίου 2013 30592 Views\nΚαι όταν λέμε νέος, το εννοούμε, αφού μόλις αποφοίτησε από το θέατρο Τέχνης και μόλις φέτος παίζει σε βασικό ρόλο στην πρώτη του θεατρική παράσταση. Πρόκειται για μια νέα γενιά ηθοποιών που ενώ ζουν σε μια ζόρικη εποχή και αυτοί, παράλληλα έχουν ευκαιρίες για γνώση, εκπαίδευση και επικοινωνία και τελικά πιο εύκολη από ποτέ την επίτευξη των στόχων τους.\nΕπιπλέον είναι μια γενιά που μαθαίνει, πειραματίζεται και κυρίως σπουδάζει μια οποιαδήποτε τέχνη πριν καν οι επιθυμίες της πάρουν το δρόμο τους. Μια τέτοια προσωπικότητα φιλοξενούμε σήμερα. Πρωταγωνιστεί δευτερότριτα μαζί με άλλους συνομήλικους του στο θέατρο Τέχνης, έργο; «La Moscheta».\nΠριν όμως γνωρίστε τον...\nΚώστα, δεν ξέρουμε πολλά για σένα και είναι ευκαιρία να σε γνωρίσουμε, αλλά να σε μάθει και περισσότερο ο κόσμος. Και η ερώτηση είναι επι προσωπικού, πριν πάμε στα επαγγελματικά.. Τι χαρακτήρας είσαι, πιο είναι το μότο σου… τι σου αρέσει, τι αγαπάς… και τι δεν γουστάρεις με τίποτα…\nΕίμαι άνθρωπος που πιστεύω ότι ο χαρακτήρας του ανθρώπου είναι πολύπλευρος (μότο), οπότε δε μου φτάνουν ούτε 200 σελίδες για να απαντήσω τι χαρακτήρας είμαι... Αυτό που μου έρχεται αυθόρμητα είναι ότι είμαι υπεραναλυτικός σε όρια κούρασης για τους άλλους, αναποφάσιστος-πάλι σε όρια κούρασης- κυνηγός των συζητήσεων περί ζωής και διάφορων αμπελοφιλοσοφιών και με πολύ καλή αίσθηση του τι σημαίνει αλήθεια. Μ’ αρέσει πολύ να επικοινωνώ με ανθρώπους και να πειραματίζομαι μαζί τους. Με βοηθάει στο να ανακαλύπτω κόμπλεξ και ανασφάλειες του εαυτού μου και των άλλων.\nΜ’ αρέσει να διαβάζω βιβλία φιλοσοφίας και ψυχολογίας όπως και θεατρικά έργα γιατί ζηλεύω-θαυμάζω τους ανθρώπους που μπόρεσαν και κωδικοποίησαν τη σκέψη τους σε χαρτί, πράγμα που δεν μπορώ να το κάνω εγώ. Όχι μόνο την έγραψαν αλλά έκαναν και πολλούς ανθρώπους να συμφωνήσουν μαζί τους, να βοηθηθούν, να ανακαλύψουν πράγματα, να συγκινηθούν, γενικά να επικοινωνήσουν.\nΔε μου αρέσουν το ψέμα,η αδικία, ο κακός ανταγωνισμός, η αεργία, οι ακραίες αντιλήψεις, η καταπάτηση δικαιωμάτων , η έπαρση, το θράσος, το πρωινό ξύπνημα, τα fast foods και δε γουστάρω με τίποτα την κάθε μορφή βίας είτε σωματική είτε ψυχική.\nΉταν το όνειρό σου να γίνεις ηθοποιός; Ποια ήταν αυτά τα ερεθίσματα που σε οδήγησαν στην υποκριτική τέχνη;\nΔεν ήταν το όνειρό μου, δεν το χα στο μυαλό μου, δεν το σκεφτόμουν από παιδί… γενικά δεν είχα σκεφτεί τον εαυτό μου ηθοποιό… με τίποτα!!! Απλώς από μικρός θαύμαζα τρία επαγγέλματα: αυτό του αθλητή..αν μπορεί να θεωρηθεί επάγγελμα… του γιατρού και αυτό του ηθοποιού, χωρίς να γνωρίζω ότι υπάρχει πίσω από αυτόν η πρωτογενής ματιά του δημιουργού...\nΟπότε, σήμερα, μπορώ να πω, θαυμάζω την ιδιότητα του θεατρικού συγγραφέα… την ιδιότητα του αθλητή, τη γνώριζα σε μικρότερη ηλικία ως αθλητής ο ίδιος, τη δεύτερη, κατά κάποιο τρόπο την προσέγγισα επιστημονικά, τα χρόνια που ήμουν φοιτητής των ΤΕΦΑΑΑ, για να καταλήξω να ανακαλύψω την τρίτη… αυτή του ηθοποιού. Η οποία αναδείχθηκε για μένα και η πιο ενδιαφέρουσα. Αν μπορώ να το τοποθετήσω χρονικά, το πρώτο μου ερέθισμα προς την ενασχόλησή μου με το θέατρο, ήταν το 2008, όταν κάποιος ηθοποιός που προπονούσα σε γυμναστήριο που εργαζόμουν γύρισε και μου είπε: «Έχεις πλάκα ρε, γιατί δεν πας σε κάποια δραματική σχολή;». Κι έτσι, λίγο καιρό μετά, ξεκίνησε αυτό το ταξίδι αναζήτησης…\nΘεωρείς ότι ηθοποιός γεννιέσαι, η γίνεσαι;\nΑυτό που πιστεύω είναι: ό,τι ο καθένας βάζει στόχο και το κάνει με ζήλο, το καταφέρνει. Μόνο η ίδια η ΦΥΣΗ μπορεί να αποτρέψει κάποιον από την επίτευξη του στόχου του, σε οποιοδήποτε χώρο ή επάγγελμα.\n2-3 ονόματα από το χώρο που θαύμαζες και άλλα τόσα που πιθανόν να σε επηρέασαν…\nΓενικά, θαύμαζα και θαυμάζω τους ανθρώπους του χώρου που μπορούν να επικοινωνήσουν με όσους τους παρακολουθούν και να τους δημιουργήσουν συναισθήματα, σκέψεις, απορίες ή ό,τι άλλο. Όταν το καταφέρνουν αυτό τους θαυμάζω και με επηρεάζουν άμεσα. Οι άνθρωποι αυτοί είναι πάρα πολλοί και συνεπώς, δεν μπορώ να τους ονοματίσω σε ιεραρχική κατάταξη.\nΜέχρι να χτυπήσεις την πόρτα του θεάτρου Τέχνης, τι έκανες προηγουμένως;\nΌπως είπα και προηγουμένως, σπούδασα στα ΤΕΦΑΑ Αθηνών και εργαζόμουν ως γυμναστής.\nΚαι τώρα απόφοιτος της σχολής, τι έχεις να θυμάσαι και ένα στιγμιότυπο [καλό, ή κακό] που δεν θα ξεχάσεις ποτέ…\nΑυτό που μου έχει μείνει συνολικά από τη φοίτησή μου είναι ότι άνθρωποι πολύ διαφορετικοί μεταξύ τους, διαφορετικής αντίληψης, κουλτούρας, φιλοσοφίας, με διαφορετικό τρόπο ζωής, διαφορετικές συνήθειες και βιώματα μπορούν να πετύχουν από κοινού ένα στόχο: να επικοινωνήσουν δημιουργικά μέσω ενός θεατρικού έργου. Ένα από τα αξέχαστα σε μένα στιγμιότυπα, είναι οι τελευταίες μέρες πριν τις διπλωματικές μας στο τρίτο έτος, κατά τις οποίες επιδείξαμε όλοι μας ζήλο και ομαδικότητα, κλεισμένοι ατελείωτες ώρες στο « Υπόγειο» του Θεάτρου Τέχνης, προετοιμάζοντας την παράστασή μας.\nΜια συμβουλή δασκάλου σου που ακολουθείς πιστά…\n«Παίζω θέατρο, δηλαδή το θέατρο είναι ένα παιχνίδι και δεν πρέπει να το ξεχνάμε ποτέ».\nΈνα χαρακτηριστικό, ως ηθοποιός, που σου έχουν αποδώσει και πιστεύεις ότι αληθεύει…\n«Ομαδικός» και «στρατιωτάκι»…\nΠοιο είδος θεάτρου δεν είναι του γούστου σου, η αν προτιμάς πιο στα μέτρα σου…\nΔεν έχω διαχωρίσει ακόμα στο μυαλό μου το θέατρο σε είδη. Το θέαμα που μιλάει για διαπροσωπικές σχέσεις, κοινωνικές δομές και σχέσεις γνωστού με άγνωστο, το θεωρώ «θέατρο». Ό,τι δε συμπεριλαμβάνει τα παραπάνω, δε με εκφράζει.\nΥπήρξαν κάποιες συμμετοχές ή εμφανίσεις σου κάπου; [τηλεόραση, θέατρο, σινεμά].\nΝαι. Στον «Πλούτο» του Αριστοφάνη, που σκηνοθέτησε ο Διονύσης Σαββόπουλος και περιόδευσε σε όλη την περιφέρεια το καλοκαίρι.\nΚαι πάμε στην παράσταση La Moscheta. Δυο λόγια για το έργο, την παράσταση…\nΠρόκειται για μία φαρσοκωμωδία του 15ου αιώνα. Συγγραφέας της ο Angelo Beolco.Ένας προάγγελος της commedia del arte. Στο έργο υπάρχουν 4 πρόσωπα. Ένα ζευγάρι ένας κουμπάρος και ένας στρατιωτικός. Το έργο έχει εύκολη πλοκή και στηρίζεται στις φάρσες, με πολλές παρεξηγήσεις , που στήνουν αυτά τα πρόσωπα. Είναι ένα εξωστρεφές έργο που το έχουμε προσεγγίσει χωρίς το παίξιμο της commedia del arte αλλά με ένα δικό μας στυλ, των μέτρων μας , που συγχωνεύει το ρεαλισμό με τη φόρμα.\nΑν σε ρωτούσα ποιο είναι το στίγμα της παράστασης, τι θα μου απαντούσες;\nΥπογραμμίζει και αναδεικνύει την κοινωνική παρακμή της εποχής και την κατάπτωση της ανθρώπινης αξίας δια μέσου της κωμωδίας πάντα.\nΜίλησε μας για τον ήρωα που υποδύεσαι… και πόσο εύκολο η δύσκολο ήταν για σένα αυτός ο ρόλος…\nΕίναι ένας στρατιωτικός, που επέλεξε το συγκεκριμένο επάγγελμα καθαρά για λόγους επιβίωσης. Πρόκειται, στην ουσία, για έναν μικροαστό που κατά βάθος απεχθάνεται την πειθαρχία του στρατιωτικού βίου και που το μόνο πράγμα που έχει διαρκώς στο μυαλό του είναι η καλοπέραση, το ξεφάντωμα και το κυνήγι του ωραίου φύλου. Κανένας ρόλος δεν είναι εξαρχής εύκολος. Απλώς, με τις συνεχείς πρόβες, τη μελέτη και τους αυτοσχεδιασμούς που προκύπτουν κατά την «τριβή» με τους άλλους ρόλους του έργου, η προσέγγισή του απέβη ευκολότερη απ’ ότι αρχικά φανταζόμουν.\nΠριν λίγες μέρες δόθηκε η πρεμιέρα, περιέγραψε μας τη στιγμή λίγο πριν εμφανιστείς… Τι ένιωθες;\nΤο «κλασσικό» άγχος που σε κάνει να επισκέπτεσαι διαρκώς την τουαλέτα!!! Πέρα από την πλάκα, πρόκειται για την αγωνία που περιλαμβάνει καθετί καινούργιο και αυτό είναι κάτι που ζω σε κάθε παράσταση ξεχωριστά.\nΠόση χαρά και πόσο τρακ έχεις να παίζεις στη ιστορική αυτή σκηνή;\nΕίναι μεγάλη η χαρά, αλλά είναι ακόμα μεγαλύτερη η αίσθηση της οικειότητας που νιώθεις όταν παίζεις σε ένα θέατρο που θεωρείς «σπίτι σου». Το τρακ γίνεται μεγαλύτερο, λοιπόν, όταν δε σε ενδιαφέρει μόνο η επιτυχία της παράστασης, αλλά και του συγκεκριμένου χώρου.\nΚλείνοντας κάνε μου μια ευχή για σένα και ένα δωράκι που θα ήθελες άμεσα να λάβεις το οποίο θα σου δώσει μεγάλη χαρά.\nΕύχομαι να είμαι υγιής σώμα και πνεύμα. Όντως περιμένω ένα «δωράκι» σύντομα… ελπίζω να μου χαριστεί για να χαρώ και να είμαι σε θέση να το πω.\nΚώστα σε ευχαριστούμε\nΚαλή επιτυχία και καλή δύναμη σε όλα.\nΟι νέοι ηθοποιοί του Θεάτρου Τέχνης ανεβαίνoυν κάθε Δευτέρα και Τρίτη.\nΝέοι ηθοποιοί – απόφοιτοι (2011-2012) του Θεάτρου Τέχνης χρόνια μετά το πρώτο «ανέβασμα» της παράστασης «La Moscheta» αναλαμβάνουν να παρουσιάσουν ξανά την ανατρεπτική αυτή κωμωδία, υπό την σκηνοθετική επιμέλεια του Μπάμπη Κλαλιώτη, στο σανίδι του Θεάτρου Τέχνης Κάρολος Κουν.\nΤην πρωτότυπη μουσική και τα τραγούδια για το έργο έγραψε o Σταμάτης Κραουνάκης. Ένα ταξίδι με μυρωδιές, μελωδίες και ρυθμούς στην Ιταλία του 1500 και με τους μουσικούς –πιάνο κι ακορντεόν να παίζουν ζωντανά κατά τη διάρκεια όλης της παράστασης.\nLa Moscheta, ο δαίμονας που σε βάζει να πονηρεύεσαι, να χάνεις την ηθική σου για το συμφέρον σου. Να στοχεύεις στο εύκολο κέρδος, να απατάς και να εξαπατάς χωρίς φραγμούς .\nΗ γυναίκα του, η Μπετία, πανέξυπνη και ζωηρή, τον απατάει με νεαρό αξιωματικό του στρατού, και επικαλούμενη την ηθική της καταφέρνει να κάνει το δικό της. Ο Μενάτο αθεράπευτα ερωτευμένος με την κουμπάρα του Μπετία, είναι έτοιμος για όλα προκειμένου να την κερδίσει. Το γαϊτανάκι πλέκεται, και οι μπλόφες διαδέχονται η μία την άλλη.\nΡουτζάντε (1502-1542), ένα ψευδώνυμο που είχαν δώσει οι Ιταλοί, στον Άντζελο Μπεόλκο. Ο Ρουτζάντε δημιούργησε, ξεκινώντας από την Πάντοβα και γυρνώντας πολιτείες και χωριά με το μπουλούκι του, ένα δημοφιλέστατο λαϊκό τύπο, σε αγροτικές φάρσες που έγραψε ο ίδιος στα χνάρια της ρωμαϊκής κωμωδίας.\nΈγραψε επτά κωμωδίες συνολικά και μερικούς διαλόγους\nκαι μονολόγους. Με τους κωμικούς αυτοσχεδιασμούς και τα οπτικά χωρατά του,\nθεωρήθηκε (όπως ο Αρετίνο και ο Έλληνας Κάλμο) πρόδρομος της Κομέντια ντελ’ Άρτε .\nΣκηνικά : Αναστασία Δεκαβάλλα, Μιμίκα Καπούλα\nΦωτισμοί: Κώστα Μπάμπης\nΠΑΙΖΟΥΝ ΟΙ ΜΟΥΣΙΚΟΙ :\nΦρυνίχου 14 Αθήνα, (στάση μετρό Ακρόπολη)\nΤηλέφωνα : 210-3222464 & 210 3236732\nH ανατρεπτική κωμωδία του Του Άντζελο Μπεόλκο (Ρουτζάντε)\nΔιάρκεια παράστασης : 1 ώρα και 20 λεπτά (χωρίς διάλειμμα)\nΦοιτητικό, ηλικιωμένοι (άνω των 65),\nάνεργοι και γκρουπ (άνω των δέκα ατόμων) : 10 ευρώ\nΜε ετικέτα: Κώστας Μαγκλάρας,\n27 Νοεμβρίου 2020 με 0 Σχόλια 446 Views\n27 Νοεμβρίου 2020 με 0 Σχόλια 317 Views\nΚάθε απόγευμα αυτή την εποχή ο ουρανός του Ναυπλίου - και όχι μόνο - γεμίζει με χιλιάδες ψαρόνια που με τον εντυπωσιακό τους εναέριο «χορό» τραβούν


Seadoo ηλεκτρονικό κατάστημα στο Scubastore\nΥποβρύχια οχήματα (2)\nΌλα ( Seadoo )\nΣχετικά με Seadoo\nSeadoo - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Seadoo. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Seadoo, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον κατάδυση εξοπλισμό σας scubastore. Γρήγορη αποστολή και ασφαλή πληρωμή scubastore. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Ο Κρίστοφερ Έρικ Χίτσενς (1949-2011) γεννήθηκε στο Πόρτσμουθ του Χάμσαϊρ, στη Ν. Αγγλία, κατά τη διάρκεια της πολεμικής θητείας και των δύο γονιών του στο Βασιλικό Ναυτικό. Παρακολούθησε πολύ καλές σπουδές, κάτω από τη φροντίδα τους, αρχικά στο σχολείο Leys School του Κέιμπριτζ και στη συνέχεια στο Balliol College της Οξφόρδης, όπου παρακολούθησε μαθήματα φιλοσοφίας, πολιτικής και οικονομικής επιστήμης. Στο αυτοβιογραφικό βιβλίο του "Hitch-22", που εκδόθηκε πολύ αργότερα, το 2010, αφηγήθηκε, μεταξύ άλλων, ορισμένες ομοφυλοφιλικές εμπειρίες από την ηλικία αυτή. Τη δεκαετία του '60, ο Χίτσενς εντάχθηκε στο κίνημα αντίθεσης προς τον πόλεμο του Βιετνάμ, την κλιμάκωση των πυρηνικών εξοπλισμών και την κυριαρχία των πολυεθνικών εταιρειών. Το 1965 προσχώρησε στο Εργατικό Κόμμα της Αγγλίας, από το οποίο διαγράφτηκε, όμως, το 1967, μαζί με όλη τη σπουδαστική του οργάνωση, εξαιτίας της κριτικής που άσκησαν στην υποστήριξη του πολέμου του Βιετνάμ από τον πρωθυπουργό Χάρολντ Γουίλσον. Άρχισε τη δημοσιογραφική του καριέρα τη δεκαετία του ΄70, ως ανταποκριτής του τροτσκιστικού περιοδικού "International Socialism", και αργότερα ως συνεργάτης του "The London Times Higher Education Supplement", σε θέματα κοινωνικών επιστημών, και του περιοδικού "The New Statesman". Η αυτοκτονία της μητέρας του σ' ένα δωμάτιο αθηναϊκού ξενοδοχείου, το 1973, τον έφερε κατ' ανάγκη στην Ελλάδα. Επιστρέφοντας δημοσίευσε ένα αποκαλυπτικό άρθρο για την κατάσταση της ελληνικής χούντας, που έμελλε να είναι το πρώτο του κείμενο που δημοσιεύθηκε στο περιοδικό "New Statesman". Το 1981 ο Χίτσενς εγκαταστάθηκε στις ΗΠΑ, αρχίζοντας να γράφει για το εβδομαδιαίο περιοδικό "The Nation" και για το μηνιαίο "Vanity Fair", ασκώντας έντονη κριτική στους Χένρι Κίσινγκερ, Ρόναλντ Ρέιγκαν, Τζορτζ Χ. Ου. Μπους και στην πολιτική των ΗΠΑ στην Κεντρική και Νότια Αμερική. Μέσα από το τολμηρό και αντισυμβατικό περιεχόμενο του πολιτικού του λόγου, ο Χίτσενς εξελίχθηκε σε έναν από τους πιο επιφανείς δημοσιογράφους και διανοούμενος της εποχής του. Φανατικός θαυμαστής του Τόμας Πέιν, του Τζορτζ Όργουελ και του προέδρου Τζέφερσον, δεν δίστασε να περιλάβει στα βέλη της κριτικής του τη νομπελίστρια ειρήνης Μητέρα Τερέζα και τους Μπιλ και Χίλαρι Κλίντον. Το 1989 άρχισε να αποστασιοποιείται από την παραδοσιακή γραμμή "αριστερών" διανοούμενων όπως οι Νόαμ Τσόμσκι, Νόρμαν Μέιλερ, Σούζαν Σόνταγκ και Τζον Απαντάικ, λόγω της χαλαρής τους αντίδρασης στην εντολή δολοφονίας του Σαλμάν Ρούσντι που εξέδωσε ο Αγιατολάχ Χομεϊνί, με αφορμή το βιβλίο του "Σατανικοί στίχοι". Πιστοί φίλοι του ως το τέλος παρέμειναν, αντίθετα, οι συγγραφείς Ίαν Μακ Γιούαν, Μάρτιν Έμις και Σαλμάν Ρούσντι. Το 1997 συντάχθηκε με το αίτημα επιστροφής των μαρμάρων του Παρθενώνα στην Ελλάδα, καταθέτοντας την άποψή του στο βιβλίο: "The Parthenon Marbles: The Case for Reunification". Μετά την 11η Σεπτεμβρίου 2001 τα άρθρα του τάχθηκαν ανοιχτά υπέρ της διεθνούς επέμβασης των ΗΠΑ εναντίον των θεοκρατικών καθεστώτων και στη συνέχεια υπέρ του πολέμου στο Ιράκ, γεγονός για το οποίο κατηγορήθηκε ως νεο-αντιδραστικός. Ωστόσο, συνέχισε να διακηρύσσει με κάθε τρόπο τον ριζοσπαστικό αθεϊσμό του, γράφοντας το βιβλίο "God is not Great: How Religion Poisons Everything"/"Ο Θεός δεν είναι μεγάλος", που εκδόθηκε το 2007. Εξέδωσε αρκετά άλλα βιβλία, συμπεριλαμβανομένων των: "Cyprus", 1984, που ξαναεκδόθηκε με τίτλο: "Hostage to History: Cyprus from the Ottomans to Kissinger", 1989, "The Missionary Position: Mother Teresa in Theory and Practice", 1995, "Thomas Paine's Rights of Man: A Biography", "The Trial of Henry Kissinger"/"Η δίκη του Χένρι Κίσινγκερ", 2001, "Letters to a Young Contrarian"/"Γράμματα σ' έναν νέο αντιρρησία", 2001, "Why Orwell Matters", 2002 και "The Portable Atheist: Essential Readings for the Non-Believer", 2007. Τον Σεπτέμβριο του 2005 κατατάχθηκε πέμπτος σε μια δημοσκόπηση για τους 100 σημαντικότερους διανοούμενους των περιοδικών "Foreign Policy" και "Prospect". Πέθανε στο Χιούστον του Τέξας στις 15 Δεκεμβρίου 2011, σε ηλικία 62 ετών, μετά από μια επιπλοκή πνευμονίας που επιδείνωσε την υγεία του, ενώ είχε προσβληθεί από καρκίνο του οισοφάγου.\n"Δεν παλεύω, δεν πολεμάω το καρκίνο - εκείνος με πολεμάει. "Μην το ξεχνάς, είσαι κι εσύ θνητός!" Η υπενθύμιση μου χτύπησε την πόρτα όταν βρισκόμουν στην καλύτερη στιγμή μου και τα ...\nΣτο βιβλίο αυτό ο προκλητικός συγγραφέας Κρίστοφερ Χίτσενς εμπνέει τις μέλλουσες γενιές ριζοσπαστών, "ενοχλητικών", ανορθόδοξων, οργισμένων νέων και αντιφρονούντων. Διερευνά ένα ευρύ φάσμα "αντιστασιακών θέσεων", ανακαλώντας μέντορες όπως ο Εμίλ ...\nΟ Άγγλος δημοσιογράφος Κρίστοφερ Χίτσενς, καταφεύγοντας σε πρωτογενείς μαρτυρίες, αδημοσίευτα ως τώρα έγγραφα και υλικό που έρχεται στο φως για πρώτη φορά, προβαίνει σε ενοχοποιητικές αποκαλύψεις για την ανάμειξη του ...


ΕΥΡΥΔΙΚΗ ΑΜΑΝΑΤΙΔΟΥ: Γραφή\nΑναρτήθηκε από Ευρυδίκη Αμανατίδου στις 1:29 π.μ.\nΔημήτρης Νίκου 20 Σεπτεμβρίου 2011 - 9:43 π.μ.\nΚαλημέρα Ευρυδίκη, πόσο δίκιο έχεις!\nΕγώ όταν γράφω αισθάνομαι ταυτόχρονα δυνατός κι αδύναμος. Αισθάνομαι ότι μπορώ σαν μικρός Θεός να πλάσω από το μηδέν έναν ολόκληρο κόσμο, ενώ ταυτόχρονα, ακριβώς αυτή η ελευθερία, με παρασέρνει σε μια περίεργη κόλαση. Δεν ορίζονται αυτά, δεν κατηγοριοποιούνται, δεν αποφασίζονται.\nΗ γραφή είναι σαν λάβα... δεν ελέγχεις εσύ πότε και από που θα εκραγεί ή προς τα που θα πάει. Απ' όπου περάσει διαμορφώνει, αλλάζει, χαράσσει τα πάντα από την αρχή. Κι εσύ, απλά δεν μπορείς να κάνεις διαφορετικά, παρά μονάχα να αφεθείς στο ταξίδι.\nΕυρυδίκη Αμανατίδου 20 Σεπτεμβρίου 2011 - 10:17 π.μ.\nΣε ευχαριστώ πολύ για αυτό το υπέροχο σχόλιο, Δημήτρη!!!Η σχέση ανάμεσα στο δημιουργό και το έργο του είναι πάντα μία σχέση πάθους!\nGeorgia 20 Σεπτεμβρίου 2011 - 9:26 μ.μ.\nΣυμφωνώ απο την αρχή ώς το τέλος! Γράφουμε βουτώντας πρώτα το μελάνι στην ψυχή. Η ψυχή δεν έχει ταμπέλες, ούτε όρια, ούτε κανόνες ανθρώπινους και πρακτικούς. Η ψυχή έχει όνειρα, οραματα, αόρατα σχέδια και θέληση, έχει ουσία μοναδική που δεν περικλείει καλούπια αλλά ανοίγει πέλαγα και γαλαξίες! Για μια ακόμη φορά,σε κάθε σου λέξη είμαι σύμφωνη. Μπορεί η συνάντηση μας να ήταν αστραπή αλλά οι συναντήσεις μας στην ουσία είναι πιο σταθερές και μόνιμες!\nΕυρυδίκη Αμανατίδου 20 Σεπτεμβρίου 2011 - 9:58 μ.μ.\nΑκριβώς αυτό είναι Γεωργία!!! Γιαυτό και το αγαπημένο όλων μας πιστεύω είναι αυτό που δανειστήκαμε από το Μικρό Πρίγκηπα και ενστερνιστήκαμε: μάθαμε να βλέπουμε με τα μάτια της ψυχής μας!!!